open-index/open-wikipedia-markdown huggingface dataset:
പയ്യൻ കഥകൾ

വടക്കേ കൂട്ടാല നാരായണൻകുട്ടിനായർ (വി.കെ.എൻ) രചിച്ച ചെറുകഥയാണ് പയ്യൻകഥകൾ. 1982ൽ ചെറുകഥയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ഈ കഥയ്ക്ക് ലഭിച്ചു. വി.കെ.എൻ തിരഞ്ഞെടുത്ത കഥകൾ എന്ന കഥാസമാഹാരത്തിലെ ഒരു ചെറുകഥയാണിത്.  
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളചെറുകഥകൾ
സക്കറിയയുടെ കഥകൾ

സക്കറിയ രചിച്ച ചെറുകഥാ സമാഹാരമാണ് സക്കറിയയുടെ കഥകൾ. 2004 ലെ ചെറുകഥക്കുള്ള കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളചെറുകഥകൾ
ഊർമ്മിള പവാർ

[thumb|right|200px|ഊർമ്മിള പവാർ [പൂനെയിലെ സാവിത്രി ഭായി ഫൂലെ യൂണിവേഴ്സിറ്റിയിൽ.]]
മറാത്തിഭാഷയിലെഴുതുന്ന ദളിത് എഴുത്തുകാരിയും സ്ത്രീ ശാക്തീകരണ പ്രസ്ഥാനത്തിന്റെ മുൻ നിരക്കാരിയുമാണ് **ഊർമ്മിള പവാർ**.  ഒരു ദളിത് സ്ത്രീയുടെ ജീവിതം എത്രമാത്രം സഹനങ്ങളും ദുരിതങ്ങളും നിറഞ്ഞതാണെന്നും അവളുടെ സ്വത്വം പണിതെടുക്കൽ എന്തുമാത്രം ദുഷ്കരമാണെന്നും അവരുടെ കൃതികൾ ഓർമ്മപ്പെടുത്തുന്നു.

## അവലംബം

വർഗ്ഗം:സ്ത്രീ എഴുത്തുകാർ
വർഗ്ഗം:മറാഠി സാഹിത്യകാരന്മാർ
വർഗ്ഗം:1945-ൽ ജനിച്ചവർ
ചൈൽഡ്ഹുഡ് (നോവൽ)

**ചൈൽഡ്ഹുഡ് ** (, *Detstvo*) എന്നത് പ്രസിദ്ധമായ റഷ്യൻ സാഹിത്യ ജേർണലായ 'ദി കണ്ടമ്പററിയിൽ' 1852 നവംബറിൽ L. N എന്ന ഇനിഷ്യലിൽ പ്രസിദ്ധീകൃതമായ ലിയോ ടോൾസ്റ്റോയിയുടെ ആദ്യ നോവലാണ്.

'ബോയ്ഹുഡ്', 'യൂത്ത്' എന്നീ മൂന്നു നോവലുകളുടെ ഒരു പരമ്പരയിലെ ആദ്യത്തേതായിരുന്നു ഇത്. ഇത് പ്രസിദ്ധീകരിച്ചത് ടോൾസ്റ്റോയിക്ക് വെറും ഇരുപത്തിമൂന്ന് വയസ്സുള്ളപ്പോളാണ്. പുസ്തകം പെട്ടെന്നുതന്നെ വിജയകരമായി. ഇവാൻ തുർഗനേവിനെപ്പോലെയുള്ള റഷ്യൻ നോവലിസ്റ്റുകളുടെ ശ്രദ്ധ അത് ആകർഷിച്ചു. റഷ്യൻ സാഹിത്യത്തിലെ വളർന്നുവരുന്ന പ്രധാനപ്പെട്ട ഒരു ബിംബമായാണ് യുവാവായ ടോൾസ്റ്റോയി വിശേഷിപ്പിക്കപ്പെട്ടത്.

നികൊലേൻക എന്ന ആൺകുട്ടിയുടെ ആന്തരികജീവിതത്തിലേക്കുള്ള ഒരു പര്യവേക്ഷണമാണ് 'ചൈൽഡ്ഹുഡ്'. ആഖ്യാതാവിന്റെ അവസ്ഥകളേയും പ്രതികരണങ്ങളേയും ആവിഷ്ക്കരിക്കാനായി സത്യാവസ്ഥകൾ, ഭാവന, വികാരങ്ങൾ എന്നിവ വിളക്കിച്ചേർക്കുന്ന എക്സ്പ്രഷനിസ്റ്റ് ശൈലിയുടെ പര്യവേക്ഷണം നടത്തുന്ന റഷ്യൻ സാഹിത്യത്തിലെ പുസ്തകങ്ങളിലൊന്നാണിത്.

## ഉദ്ധരണികൾ
“Will the freshness, lightheartedness, the need for love, and strength of faith which you have in childhood ever return? What better time than when the two best virtues -- innocent joy and the boundless desire for love -- were the only motives in life?”. 

## അവലംബങ്ങൾ

*
 (transl. by C.J. Hogarth)
രണ്ടു പെൺകുട്ടികൾ

വി ടി നന്ദകുമാരിന്റെ രണ്ട് പെൺകുട്ടികൾ എന്ന നോവലിന് സുരാസു തിരക്കഥ എഴുതി മോഹൻ സ്ംവിധാനം ചെയ്ത 1978ൽ പുറത്തെത്തിയ മലയാളചലച്ചിത്രമാണ്***രണ്ട് പെൺകുട്ടികൾ***  പിന്നീട് ഒരു അഭിമുഖത്തിൽ സംവിധായകൻ മോഹൻ, താൻ ഈ നോവൽ വായിച്ചിട്ടില്ലെന്നും സുരാസുവിനോട് ഈ കഥാപാത്രങ്ങളെ മനസ്സിലിട്ട് തിരക്കഥ തയ്യാറാക്കാൻ ആവശ്യപ്പെട്ടെന്നേ ഉള്ളു എന്ന് പറഞ്ഞു. ഏതായാലും അദ്ദേഹത്തിന്റെ കഥ എന്നാണ് കൊടുത്തിട്ടുള്ളത്. .

## താരനിര
* ശോഭ
* അനുപമ മോഹൻ
* മധു
* സുകുമാരൻ
* ജയൻ
* സുരാസു
* ജനാർദ്ദനൻ
* ഇന്നസെന്റ്
* വിധുബാല
* ജലജ
* ശാന്താദേവി
* സുകുമാരി
* പി.കെ. എബ്രഹാം

## ഗാനങ്ങൾ
ബിച്ചു തിരുമല റാൻ ഡോർ ഗൈ എന്നിവർ എഴുതിയ ഗാനങ്ങൾക്ക് എം.എസ്. വിശ്വനാഥൻ ഈണം നൽകിയിരിക്കുന്നു. 

## References

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:മോഹൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ബിച്ചുതിരുമല-എം എസ് വി ഗാനങ്ങൾ
ആലിസസ് അഡ്വഞ്ചേഴ്സ് ഇൻ വണ്ടർ ലാൻഡ്

ലൂയി കാരൾ എന്ന തൂലികാനാമത്തിൽ പ്രശസ്തനായ ചാൾസ് ലുട്വിഡ്ജ് ഡോഡ്ജ്സൺ എഴുതിയ നോവലാണ് **ആലിസസ് അഡ്വഞ്ചേഴ്സ് ഇൻ വണ്ടർ ലാൻഡ്** (
***Alice's Adventures in Wonderland*** പൊതുവേ ചുരുക്കപ്പേരിൽ *ആലിസ് ഇൻ വണ്ടർ ലാൻഡ്*). 1865-ലാണ് ഈ നോവൽ പ്രസിധീകരിച്ചത്. റ്റിം ബർട്ടൻ സംവിധാനം ചെയ്ത് 2010-ൽ പുറത്തിറങ്ങിയ ആലീസ് ഇൻ വണ്ടർലാൻഡ്‌]] എന്ന ചലച്ചിത്രമുൾപ്പെടെ അനവധി ചലച്ചിത്രങ്ങൾ ഈ നോവലിനെ ആസ്പദമാക്കി നിർമ്മിക്കപ്പെടിട്ടുണ്ട്.

കളിച്ചുകൊണ്ടിരിക്കെ ഒരു വെള്ളമുയലിനെ കണ്ട ആലീസ്, അതിനെ പിന്തുടർന്ന് വിചിത്ര ലോകത്തിലെത്തിച്ചേരുകയും അത്യന്തം വിസ്മയകരമായ അനുഭവങ്ങളിൽക്കൂടി കടന്നു പോകുന്നതായും സ്വപ്നം കാണുന്നതാണ് ഇതിലെ കഥ. ഒരു ദ്രാവകം കുടിക്കുമ്പോൾ ചെറുതാവുക, ഒരു കഷണം കേക്കുകഴിക്കുമ്പോൾ വലുതാവുക, കരയാൻ തുടങ്ങുമ്പോൾ കണ്ണീർക്കയത്തിൽ വീണു പോവുക, പൂന്തോട്ടത്തിലെ പുഷ്പങ്ങൾ സംസാരിക്കുന്നത് കേൾക്കുക ഇങ്ങനെ പോവുന്നു ആ വിചിത്രാനുഭവങ്ങൾ. പൊടുന്നനെ ആലിസ് സ്വപ്നത്തിൽ നിന്നുണരുന്നതോടെ കഥ അവസാനിക്കുന്നു. യുക്തിയും അസംബന്ധവും സമന്വയിപ്പിച്ചുകൊണ്ടുള്ള ആഖ്യാനരീതി മുതിർന്നവരെപ്പോലും ആകർഷിക്കാൻ പോരുന്നതാണ്. വിക്റ്റോറിയൻ കാലത്തെ വിദ്യാഭ്യാസ, രാഷ്ട്രീയ, സാഹിത്യ രംഗങ്ങളുടെ ഹാസ്യാത്മക ചിത്രീകരണം ഇതിൽ കാണാമെന്ന് വിമർശകർ അഭിപ്രായപ്പെടുന്നു. ആലിസ് അത്ഭുത ലോകത്തിൽ കണ്ടുമുട്ടുന്ന മനുഷ്യരും ജന്തുക്കളുമെല്ലാം സാധാരണ ലോകത്തിൽ ജീവിക്കുന്നവരുടെ രൂപഭേദങ്ങളാണെന്നതാണ് ശ്രദ്ധേയമായ വസ്തുത.

### കഥാപാത്രങ്ങൾ
ആലിസ് ഇൻ വണ്ടർ ലാൻഡിലെ ചില പ്രധാന കഥാപാത്രങ്ങൾ താഴെപ്പറയുന്നവയാണ്

വർഗ്ഗം:ഇംഗ്ലീഷ് നോവലുകൾ
വർഗ്ഗം:വിക്ടോറിയൻ നോവലുകൾ
1984 (നോവൽ)

ജോർജ്ജ് ഓർവെൽ രചിച്ച ഒരു ഡിസ്ടോപിയൻ നോവലാണ്  *1984* (***Nineteen Eighty-Four*** ,***1984***). ഈ നോവലിന് ആദ്യം അദ്ദേഹം *യൂറോപ്പിലെ അവസാനത്തെ മനുഷ്യൻ* എന്ന പേരും പരിഗണിച്ചിരുന്നു. എന്നാൽ ഓർവെലിന്റെ പ്രസാധകനായ ഫ്രെഡെറിക് വാർബർഗ്ഗിന് അതിഷ്ടമായില്ല. പിന്നെ, *1980* എന്ന പേരും തുടർന്ന് *1982* എന്ന പേരും പരിഗണിച്ചു. എന്നാൽ ഓർവെലിന്റെ രോഗം മൂലം പ്രസിദ്ധീകരണം നീണ്ടുപോയതിനാൽ ഒടുവിൽ കൃതി പ്രസിദ്ധീകരിച്ചത് *1984* എന്ന പേരിലാണ്. 

ഓർവെൽ ആ നോവൽ ഏറെയും എഴുതിയത് സ്കോട്ട്‌ലണ്ടിന്റെ പടിഞ്ഞാറെ തീരത്തെ ജൂറാ ദ്വീപിലുള്ള ബാൺഹിൽ എന്ന ഉപേക്ഷിക്കപ്പെട്ട ഉൾനാടൽ കൃഷിയിടത്തിൽ താമസിച്ചാണ്.

ഓഷ്യാനിയ എന്ന സങ്കല്പ രാജ്യത്തിലെ എയർ സ്റ്റ്രിപ് വൺ (നേരത്തെ ഗ്രേറ്റ് ബ്രിട്ടൺ) പശ്ചാത്തലമായുള്ള ഈ നോവലിൽ ആണ് ഇന്ന് പ്രചാരത്തിലിരിക്കുന്ന വല്യേട്ടൻ(ബിഗ് ബ്രദർ), 2 + 2 = 5, 101-ആം നമ്പർ മുറി തുടങ്ങിയ പല പ്രയോഗങ്ങളും ആദ്യമായി ഉപയോഗിക്കപ്പെട്ടത്.

## അവലംബം

വർഗ്ഗം:നോവലുകൾ
യൂറോപ്പ് ആത്മചിഹ്‌നങ്ങൾ

വി.ജി. തമ്പി രചിച്ച യാത്രാ വിവരണ ഗ്രന്ഥമാണ് **യൂറോപ്പ് ആത്മചിഹ്‌നങ്ങൾ**. ഈ ഗ്രന്ഥത്തിന് 2015 ലെ കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം ലഭിച്ചു.
## ഉള്ളടക്കം
യൂറോപ്പിന്റെ കലാ ഭൂപടങ്ങളിലൂടെയുള്ള എഴുത്തുകാരന്റെ സഞ്ചാരമാണീ കൃതിയുടെ ഉള്ളടക്കം. ഡി.സി.ബുക്സാണ് ഈ ഗ്രന്ഥം പ്രസിദ്ധീകരിച്ചത്. 
## പുരസ്കാരങ്ങൾ
* 2015 ലെ കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം
## അവലംബം

* "സാറാ ജോസഫിനും യു എ ഖാദറിനും സാഹിത്യ അക്കാദമി വിശിഷ്ടാംഗത്വം". ജനയുഗം. യഥാർത്ഥ സൈറ്റിൽ നിന്ന് 03 ഏപ്രിൽ 2017-നു ആർക്കൈവ് ചെയ്തത്. ശേഖരിച്ചത് 03 ഏപ്രിൽ 2017-.

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
കെയ്ൻ ആന്റ് ആബേൽ (നോവൽ)

ജെഫ്രി ആർച്ചർ എന്ന ബ്രിട്ടീഷ് എഴുത്തുകാരനെഴുതിയ ഒരു നോവലാണ് ***കെയ്ൻ ആന്റ് ആബേൽ***
(Kane and Abel).യുണൈറ്റഡ് കിങ്ഡത്തിൽ 1979ലും അമേരിക്കൻ ഐക്യനാടുകളിൽ 1980ലുമാണ് ഈ നോവൽ പുറത്തിറങ്ങിയത്. ഈ കൃതി കൃതി ഉടനെത്തന്നെ ലോകോത്തര വിജയം നേടുകയും ചെയ്തു. ഏറ്റവും കൂടുതൽ വിറ്റഴിക്കപ്പെട്ട പുസ്തകങ്ങളുടെ പട്ടിക ന്യൂയോർക്ക് ടൈംസ് എന്ന പ്രസിദ്ധീകരിച്ചതിൽ ഒന്നാം സ്ഥാനത്തായി കണക്കാക്കിയത് കെയ്ൻ ആന്റ് ആബേൽ ആണ്. ദ പ്രൊഡിഗൽ ഡോട്ടർ എന്ന നോവൽ കെയ്ൻ ആബേൽ എന്നതിന്റെ തുടർച്ചയായ നോവൽ ആണ്. 

ലോകോത്തര തലത്തിൽ ഏറ്റവും കൂടുതൽ വിറ്റഴിയപ്പെട്ട 100 പുസ്തകങ്ങളിൽ ഒന്നാണ് ഈ കൃതി. പുലിറ്റ്സർ പുരസ്കാരം നേടിയ ഇംഗ്ലീഷ് നോവലായ റ്റു കിൽ എ മോക്കിങ്ങ്ബേർഡ് വിറ്റഴിക്കപ്പെട്ട അത്രതന്നെ കോപ്പികൾ വിറ്റഴിക്കപ്പെട്ടിട്ടുണ്ട്. 

2003ൽ ബിബിസിയുടെ ഒരു സർവ്വെയിൽ ഏറ്റവും കൂടുതൽ വായിക്കപ്പെട്ട പുസ്തകങ്ങളിൽ കെയ്ൻ ആന്റ് ആബേലിന്റെ സ്ഥാനം 96 ആയിരുന്നു.

## പുറത്തേക്കുള്ള കണ്ണികൾ
* 

## അവലംബം

വർഗ്ഗം:നോവലുകൾ
വർഗ്ഗം:20-ആം നൂറ്റാണ്ടിലെ നോവലുകൾ
ദൈവത്തിന്റെ കണ്ണ്

സാഹിത്യകാരനായ എൻ.പി. മുഹമ്മദ് രചിച്ച നോവലാണ് **ദൈവത്തിന്റെ കണ്ണ്**. 1993ൽ നോവലിനുള്ള കേന്ദ്ര സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചു. 

1990 ൽ ആണ്" ദൈവത്തിന്റെ കണ്ണ് " എന്ന നോവൽ പ്രസിദ്ധീകരിച്ചത്.  എൻ. പി. മുഹമ്മദിന്റെ പല രചനകളും പ്രകൃതിയുമായി ബന്ധപ്പെട്ടവയാണ്.  യാഥാസ്ഥിതിക മുസ്ലിം കുടുംബത്തിലെ ഒരു കുട്ടിയും അവനു ചുറ്റുമുള്ള ലോകവുമാണ് ഈ നോവലിന്റെ പശ്ചാത്തല ഭൂമിക. 

ആചാരങ്ങൾക്കും അന്ധവിശ്വാസങ്ങൾക്കും ഇടയിൽപ്പെട്ട് വിങ്ങിപൊട്ടുന്ന "അഹമ്മദ് " എന്ന കുട്ടിയെ കേന്ദ്ര കഥാപാത്രമാക്കിയാണ് നോവൽ രചിച്ചിട്ടുള്ളത്. അഹമ്മദിന് പ്രകൃതിയുമായുള്ള ബന്ധം ഈ നോവലിൽ ശ്രദ്ധേയമാണ്. പ്രകൃതിക്കു നേരെയുള്ള ഓരോ അമ്പും അവന്റെ നെഞ്ചിൽ പതിക്കുന്ന പോലെയാണ് അവനു തോന്നുന്നത്. നോവലിൽ " ഉമ്മു " കൈക്കോട്ടുമായി വന്ന് കിളയ്ക്കുമ്പോൾ അതിന്റെ മൂർച്ചയേറിയ ഭാഗം മണ്ണിനെ സ്പർശിക്കുമ്പോൾ മണ്ണ് പൊളിഞ്ഞു വീഴുന്നത് അവനു അവന്റെ നെഞ്ചിൽ ആരോ ഇടിക്കുന്ന തോന്നൽ ഉണ്ടാക്കുന്നത് അതിനാലാണ് 
## അവലംബം
വി.ജി. തമ്പി

മലയാള സാഹിത്യകാരനാണ് വി.ജി. തമ്പി. കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം ലഭിച്ചിട്ടുണ്ട്.
## ജീവിതരേഖ
വി.പി. ജോർജിന്റെയും കെ.പി. മേരിയുടെയും മകനാണ്. എം.എ, എംഫിൽ ബിരുദങ്ങൾ നേടി. തൃശൂർ കേരളവർമ്മ കോളേജിൽ മലയാളം അദ്ധ്യാപകനായി 33 വർഷം പ്രവർത്തിച്ചു. ഇപ്പോൾ ശ്രദ്ധ ഓൺലൈൻ മാസിക എഡിറ്റു ചെയ്യുന്നു. ആദ്യ കാവ്യസമാഹാരം തച്ചനറിയാത്ത മരം. പത്തോളം ഹ്രസ്വ ചിത്രങ്ങൾ സംവിധാനം ചെയ്തു. എഴുത്തുകാരി റോസി തമ്പി ജീവിത പങ്കാളിയാണ്.
## കൃതികൾ
* തച്ചനറിയാത്ത മരം
* യൂറോപ്പ് ആത്മചിഹ്നങ്ങൾ
* നഗ്നൻ

## പുരസ്കാരങ്ങൾ
* കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം (2015)
## അവലംബം


* "സാറാ ജോസഫിനും യു എ ഖാദറിനും സാഹിത്യ അക്കാദമി വിശിഷ്ടാംഗത്വം". ജനയുഗം. യഥാർത്ഥ സൈറ്റിൽ നിന്ന് 03 ഏപ്രിൽ 2017-നു ആർക്കൈവ് ചെയ്തത്. ശേഖരിച്ചത് 03 ഏപ്രിൽ 2017-.
* "സാറാ ജോസഫിനും യു എ ഖാദറിനും സാഹിത്യ അക്കാദമി വിശിഷ്ടാംഗത്വം". ജനയുഗം. യഥാർത്ഥ സൈറ്റിൽ നിന്ന് 03 ഏപ്രിൽ 2017-നു ആർക്കൈവ് ചെയ്തത്. ശേഖരിച്ചത് 03 ഏപ്രിൽ 2017-.

വർഗ്ഗം:കവികൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ചിത്രം ആവശ്യമുള്ള വ്യക്തികളുടെ താളുകൾ
കഥയറിയാതെ

1981ൽ ജോൺപോൾ കഥ, തിരക്കഥ, സംഭാഷണം എന്നിവ എഴുതി മോഹൻ സംവിധാനം ചെയ്ത ***കഥയറിയാതെ *** എന്ന സിനിമ എ രഘുനാഥ് നിർമ്മിച്ച് പുറത്തിറക്കി.ശ്രീവിദ്യസുകുമാരൻ,സോമൻ, എന്നിവർ പ്രധാനവേഷങ്ങളണിഞ്ഞു, റാണിപത്മിനി ആദ്യമായി അഭിനയിച്ചത് ഈ സിനിമയിലാണ്. ഈ ചിത്രത്തിലെ സംഗീതം ദേവരാജന്റെതാണ്.
## കഥാസാരം
നല്ലവളായ അമ്മയുടെ ചാരിത്ര്യം കഥയറിയാതെ സംശയിച്ച് ഒരു കൗമാരക്കാരി ജീവിതത്തിലേക്ക് വലിച്ചിഴക്കുന്ന അപകടം ആണ് ഈ സിനിമയുടെ ക്ഥാതന്തു. സുഖത്തോടെ ഭാര്യയും മക്കളുമൊത്ത്  ഒരു ഫാക്റ്ററി മാനേജറായി ജോലിനോക്കുന്ന വിശ്വനാഥൻസോമൻ മറ്റൊരു വിഭാഗത്തിലെക്ക തന്റെ സുഹൃത്തും ഭാര്യ മരിച്ച ദുഃഖത്തിലിരിക്കുന്നവനുമയ വിഷ്ണുവിനെ സുകുമാരൻ കൊണ്ടുവരുന്നു. സ്ംതൃപ്തമായ അവരുടെ ജീവിത്ം വിഷ്ണുവിനും ആശ്വാസമാകുന്നു. വിഷ്ണുവിനെ ആശ്വസിപ്പിക്കാറുള്ള വിശ്വനാഥന്റെ ഭാര്യ് ഗീത ഒരിക്കൽ അയാളോട് അടുത്തിഴപഴകുന്നത് കുമാരിക്കാരിയായ മകൾ ഉഷ റാണി പത്മിനി കാണൂന്നു. അവൾ കണ്ടത് അവർക്കും ഞെട്ടലാകുന്നു. പാവമായ അച്ഛനെ അമ്മ വഞ്ചിക്കുകയാണെന്ന് കരുതി മകൾ വേവുന്നു. അമ്മ ആത്മഹത്യ് ചെയ്യുന്നു. വിഷ്ണുവും ഭ്രാന്താസ്പത്രിയിൽ ആകുന്നു. 
## നടീനടന്മാർ
*ശ്രീവിദ്യ-ഗീത
*സുകുമാരൻ-വിഷ്ണു
*എം ജി സോമൻ-വിശ്വനാഥൻ
*റാണി പത്മിനി-ഉഷ
*സായി കുമാർ-ഷാജി
*രഘു- ഗോപി
*ബഹദൂർ-രാമൻ നായർ
*ശാന്തകുമാരി- പരിചയക്കാരി

## പാട്ടരങ്ങ്
എം.ഡി. രാജേന്ദ്രൻ എഴുതിയ ഗാനങ്ങൾക്ക് ജി. ദേവരാജൻ ഈണം നൽകിയിരിക്കുന്നു.
 

## അവലംബം

## പുറം കണ്ണികൾ
* 
## ചിത്രം കാണുക
കഥയറിയാതെ 1981

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മോഹൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ജോൺപോൾ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ജോൺപോൾ കഥ എഴുതിയ ചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ഭൂട്ടാൻ ദിനങ്ങൾ

ഒ.കെ. ജോണി രചിച്ച യാത്രാ വിവരണ ഗ്രന്ഥമാണ് ഭൂട്ടാൻ ദിനങ്ങൾ. ഈ കൃതി 2015 ലെ യാത്രാ വിവരണ ഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം വി.ജി. തമ്പിയുടെ  യൂറോപ്പ് ആത്മചിഹ്‌നങ്ങൾ എന്ന കൃതിയുമായി പങ്ക് വെച്ചു.
## ഉള്ളടക്കം
ഭൂട്ടാന്റെ ചരിത്രത്തിലൂടെയും വർത്തമാനത്തിലൂടെയും സഞ്ചരിക്കുമ്പോഴുണ്ടാവുന്ന എഴുത്തുകാരന്റെ വികാര-വിചാരങ്ങളാണ് ഈ കൃതിയുടെ ഉള്ളടക്കം. 
## പുരസ്കാരങ്ങൾ
* 2015 ലെ യാത്രാ വിവരണ ഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
ഉജ്ജയിനിയിലെ രാപ്പകലുകൾ

വിഷ്ണുനാരായണൻ നമ്പൂതിരി രചിച്ച കവിതാസമാഹാരമാണ് **ഉജ്ജയിനിയിലെ രാപ്പകലുകൾ**. 1994ൽ കവിതയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചു. പത്തൊൻപത് കവിതകളാണ് ഈ കവിതാസമാഹരിത്തിലുള്ളത്. 
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:കവിതാസമാഹാരങ്ങൾ
മറന്നുവെച്ച വസ്തുക്കൾ

സച്ചിദാനന്ദൻ രചിച്ച കവിതാസമാഹമാണ് **മറന്നു വച്ച വസ്തുക്കൾ**. 2012ൽ കവിതയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ഈ സമാഹാരത്തിന് ലഭിച്ചു. ഡി.സി. ബുക്സാണ് ഈ കൃതിയുടെ പ്രസാധകർ. 
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:കവിതകൾ
ഗോൺ വിത്ത് ദ വിൻഡ് (നോവൽ)

പുലിറ്റ്സർ പുരസ്കാരം നേടിയ ഒരു അമേരിക്കൻ നോവലാണ്‌ **ഗോൺ വിത്ത് ദ വിൻഡ്** (Gone with the Wind)1936 ൽ പ്രസിദ്ധീകരിച്ച ഈ നോവൽ അമേരിക്കൻ എഴുത്തുകാരിയായ മാർഗ്ഗരറ്റ് മിച്ചൽ ആണ്. ഈ നോവലിൽ അമേരിക്കൻ ആഭ്യന്തരയുദ്ധത്തിന്റെ പശ്ചാത്തലത്തിൽ അറ്റ്‌ലാന്റാ നഗരം, ജോർജിയ, ക്ലെടോൺ കൺട്രി എന്നിവിടങ്ങളിലൂടെ പ്രതിപാദിക്കുകയാണ് ചെയ്യുന്നത്.

ഗോൺ വിത്ത് ദ വിൻഡ് ഇന്ന് അമേരിക്കൻ സാഹിത്യത്തിലെ പ്രസിദ്ധമായ നോവലായി കണക്കാക്കുന്നു. 1937ൽ പുറത്തിറങ്ങിയ കൃതി ഉടനെത്തന്നെ കാര്യമായി വിറ്റഴിയുകയും ചെയ്തു*. *ഹാരിസ് പോൾ എന്ന കമ്പോളഗവേഷണ കേന്ദ്രം പുറത്തുവിട്ട അറിവുകൾ പ്രകാരം ബൈബിളിനു ശേഷം അമേരിക്കൻ ജനത വായിച്ച പുസ്തകമെന്ന നിലയിൽ പ്രിയപ്പെട്ട രണ്ടാമത്തെ കൃതിയായിരുന്നു ഗോൺ വിത്ത് ദ വിൻഡ്. ഈ നോവൽ ലോകമെമ്പാടും 30 മില്ല്യണോളം അച്ചടിച്ചിട്ടുണ്ട്.  
ലഘുചിത്രം

## അവലംബം

## കൂടുതൽ വായനയ്ക്ക്
* Adams, Amanda. "'Painfully Southern': Gone with the Wind, the Agrarians, and the Battle for the New South," *Southern Literary Journal* (2007) 40:58–75. 
* Bevilacqua, Kathryne. "History Lessons from Gone With the Wind," *Mississippi Quarterly*, 67 (Winter 2014), 99–125.
* Bonner, Peter. "Lost In Yesterday: Commemorating The 70th Anniversary of Margaret Mitchell's ''Gone With The Wind'' " . Marietta, GA: First Works Publishing Co., Inc., 2006.
* Brown, Ellen F. and John Wiley, *Margaret Mitchell's Gone With the Wind: A Bestseller's Odyssey from Atlanta to Hollywood*. Lanham, MD: Taylor Trade, 2011.
* Dickey, Jennifer W. *A Tough Little Patch of History: Gone with the Wind and the Politics of Memory.* Fayetteville, AR: University of Arkansas Press, 2014.
* Farr,  Finis. *Margaret Mitchell of Atlanta: The Author of Gone with the Wind.* New York: Morrow, 1965.
* Haag, John. "*Gone With the Wind* in Nazi Germany." *Georgia Historical Quarterly* 73#2 (1989): 278-304. in JSTOR
* Harwell, Richard, ed. *Gone with the Wind as Book and Film* Columbia, SC: University of South Carolina Press, 1983.
* Harwell, Richard, ed. *Margaret Mitchell's Gone with the Wind Letters, 1936–1949.* New York: Macmillan, 1976.
* Haskell, Molly. *Frankly My Dear: Gone with the Wind Revisited.* New Haven, CT: Yale University Press, 2010.
* Pyron, Darden Asbury, ed. *Recasting: Gone with the Wind in American Culture.* Florida International University Press, 1983.
* Pyron, Darden Asbury. *Southern Daughter: The Life of Margaret Mitchell and the Making of Gone with the Wind.* Athens, GA: Hill Street Press, 1991.
* Rubin, Anne Sarah. "Revisiting Classic Civil War Books: 'Why *Gone with the Wind* Still Matters; or, Why I Still Love *Gone with the Wind*,'" * Civil War History* (March 2013) 59#1 pp 93–98 online
മാർഗ്ഗരറ്റ് മിച്ചൽ

ഒരു അമേരിക്കൻ എഴുത്തുകാരിയും പത്രപ്രവർത്തകയുമായിരുന്നു മാർഗ്ഗരറ്റ് മിച്ചൽ എന്ന **മാർഗ്ഗരറ്റ് മുന്നെർലിൽ മിച്ചൽ** (Margaret Munnerlyn Mitchell)** (November 8, 1900 – August 16, 1949). **അമേരിക്കൻ ആഭ്യന്തരയുദ്ധത്തിന്റെ പശ്ചാത്തലത്തിൽ മാർഗ്ഗരറ്റ് മിച്ചൽ എഴുതിയ ഗോൺ വിത്ത് ദ വിൻഡ്  എന്ന നോവൽ വളരെ പ്രസിദ്ധമാണ്**. **ഈ വിശ്രുത കൃതിക്കാണ് 1936 ലെ നാഷണൽ ബൂക്ക് പുരസ്കാരവും 1937 ലെ പുലിറ്റ്സർ പുരസ്കാരവും ലഭിച്ചു**. **പിൽകാലത്ത് മാർഗ്ഗരറ്റ് മിച്ചലിന്റെ ബാല്യകാലത്തെ എഴുത്തുകളും കൃതികളും സമാഹരിച്ച് ലോസ്റ്റ് ലെയ്സൺ എന്ന പേരിൽ പ്രസിദ്ധീകരിച്ചു.  ദ അറ്റ് ലാന്റ ജേർണലിൽ പ്രസിദ്ധീകരിച്ച മാർഗ്ഗരറ്റ് മിച്ചലിന്റെ ലേഖനസമാഹാരം പുസ്തക രൂപത്തിൽ പിന്നീട് പുന:പ്രസിദ്ധീകരിച്ചിട്ടുണ്ട്. 

## പൈതൃകം
ലോകമെമ്പാടുമുള്ള ജനങ്ങളുടെ ചിന്തയിൽ ഓൾഡ് സൗത്ത് എന്ന പ്രദേശത്തിന്റെ മൂലകഥയിൽ നിന്ന് എങ്ങനെ അഭ്യന്തരയുദ്ധത്തിലേക്കും പുനർ നിർമ്മാണത്തിലേക്കും വ്യതിചലിച്ചു, എന്ന രീതിയിലുള്ള ചിന്തകൾ വായനക്കാരിൽ ഉടലെടുക്കാൻ സാഹചര്യമൊരുക്കി. പിൽകാലത്ത് ഗവേഷകർ സമൂഹത്തിൽ ഈ നോവലിന്റെ പ്രതിഫലനം പഠനവിധേയമാക്കുകയും അമേരിക്കൻ വെളുത്തകാരുടെ മനസ്സിലെ വർഗ്ഗീയതയുടെ ഉയർത്തെഴുന്നേൽപിന് ആക്കം കൂട്ടാൻ ഇടയാക്കിയെന്നും കണ്ടെത്തി.

## അവലംബം

വർഗ്ഗം:1900-ൽ ജനിച്ചവർ
വർഗ്ഗം:1949-ൽ മരിച്ചവർ
വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ
വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ
വർഗ്ഗം:അമേരിക്കൻ വനിതാ നോവലിസ്റ്റുകൾ
എ മോഡേൺ ക്രോണിക്കിൾ

**എ മോഡേൺ ക്രോണിക്കിൾ'' **'' അമേരിക്കൻ എഴുത്തുകാരനായ വിൻസ്റ്റൺ ചർച്ചിൽ 1910 ൽ എഴുതിയതും അക്കാലത്ത് ഏറ്റവും കൂടുതൽ വിറ്റഴിക്കപ്പെട്ടതുമായ നോവലാണ്. ഈ നോവൽ, വ്യവസായവൽക്കരണത്തിൻറെയും കമ്പോള മത്സരങ്ങളുടെയും ലോകത്ത് ആധുനിക സ്ത്രീകൾ നേരിടുന്ന പ്രശ്നങ്ങൾ, വിവാഹമോചനത്തിൻറെ ദോഷവശങ്ങൾ എന്നിവയെക്കുറിച്ചെല്ലാം ആഴത്തിൽ പ്രതിപാദിക്കുന്നു. 

സമൂഹത്തിലെ ഉന്നത ശ്രേണികളിലേയ്ക്കു പിടിച്ചു കയറാനുള്ള ഉദ്യമത്തിനിടയിൽ ഹൊനൊര ലെഫിംഗ്‍വെൽ അവരുടെ ഓഹരി ദല്ലാളായ ഭർത്താവിനെ ഉപേക്ഷിച്ച് പരമ്പരാഗത സ്വത്തും ഉയർന്ന സാമൂഹിക പദവിയുമുള്ള ഒരാളെ വിവാഹം കഴിക്കുകയും ചെയ്യുന്നിനെ തുടർന്നുണ്ടാകുന്ന സംഭവപരമ്പരകളാണ് നോവലിന്റെ ഇതിവൃത്തം.

## അവലംബം
മാൻ ആന്റ് സൂപ്പർമാൻ

**മാനവനും അതിമാനവനും** എന്ന നാലു രംഗങ്ങളുള്ള നാടകം രചിച്ചത് 1903ൽ പ്രസിദ്ധ ബ്രിട്ടിഷ് നാടകകൃത്തായ ജോർജ്ജ് ബർണാർഡ് ഷാ ആയിരുന്നു. ഡോൺ ജുവാനെപ്പറ്റി ഒരു നാടകം എഴുതാൻ അദ്ദേഹം തീരുമാനിച്ചു. 1905 മേയ് 23നു ലണ്ടനിലെ റോയൽ കോർട്ട് തിയറ്ററിൽ ആണ് ഈ നാടകം ആദ്യമായി അരങ്ങേറിയത്. മൂന്നാമത്തെ രംഗം നീക്കിയശേഷമായിരുന്നു നാടകം അവതരിപ്പിച്ചത്. 1915 വരെ ഈ നാടകം മുഴുവനായി എവിടെയും അവതരിപ്പിച്ചിട്ടില്ലായിരുന്നു. എഡിൻബർഗിലെ ലൈസിയം തിയറ്ററിലാണ് നാടകം അതിന്റെ പൂർണ്ണതയിൽ ആദ്യമായി അരങ്ങേറിയത്.

## അവലംബം

വർഗ്ഗം:ഇംഗ്ലീഷ് നാടകങ്ങൾ
കെ. സുഗതൻ

കേരളീയനായ ഭിഷഗ്വരനും അധ്യാപകനും എഴുത്തുകാരനുമാണ് ഡോ.കെ. സുഗതൻ. സമഗ്ര സംഭാവനക്കുള്ള കേരള സാഹിത്യ അക്കാദമിയുടെ പുരസ്കാരം 2015 ൽ ലഭിച്ചു.
## ജീവിതരേഖ
ചേന്നമംഗലത്ത്‌ 1937 ജനുവരി 22ന്‌ ജനിച്ചു. വളളാട്ടുതറ കുഞ്ഞനും  ജാനകിയുമായിരുന്നു മാതാ പിതാക്കൾ. പുതിയകാവ്‌, മൂത്തകുന്നം, മദ്രാസ്‌, തിരുവനന്തപുരം   മെഡിക്കൽ കോളേജിൽ പഠിച്ചു. പിന്നെ എം.ഡി.; ഡി.എം.(കാർഡിയോളജി ) എന്നിവയിൽ ഡൽഹിയിൽ ഉപരിപഠനം  നടത്തി. 1966-ൽ ഡൽഹി യൂണിവേഴ്‌സിറ്റിയിൽനിന്നും 1971-ൽ അഖിലേന്ത്യാമെഡിക്കൽ ഇൻസ്‌റ്റിറ്റ്യൂട്ടിൽനിന്നും ഡോക്‌ടറേറ്റ്‌ ബിരുദങ്ങൾ എടുത്തു. ഡൽഹി യൂണിവേഴ്‌സിറ്റിയിൽ നിന്നും വൈദ്യഗവേഷണ പ്രബന്ധത്തിന്‌ സ്വർണ്ണമെഡൽ നേടി. 1962-ൽ കോഴിക്കോട്‌ മെഡിക്കൽ കോളേജിൽ അധ്യാപകനായി ചേർന്നു. 1992-ൽ സർവീസിൽനിന്നും വിരമിച്ചു. 

കേരളശാസ്‌ത്രസാഹിത്യപരിഷത്തിലും മെഡിക്കൽ കോളേജ് അധ്യാപക സംഘടനയിലും പ്രവർത്തിച്ചു. കേന്ദ്രസർക്കാറിന്റെ ഒരു പദ്ധതിപ്രകാരം യൂറോപ്പിലെ വിവിധമെഡിക്കൽ കോളേജുകൾ സന്ദർശിച്ചിട്ടുണ്ട്.

## കൃതികൾ
* *ഹാർട്ടറിവ്‌* 
* *മൊഴിയറിവ്‌* 
* *ബുദ്ധനും നാണുഗുരുവും*
* *ബുദ്ധമതവും ജാതിവ്യവസ്ഥയും* (സി.അച്യുതമേനോൻ ഫൗണ്ടേഷൻ ഏർപ്പെടുത്തിയ കെ.വി.സുരേന്ദ്രനാഥ് അവാർഡ് നേടിയ ചരിത്രഗ്രന്ഥം)
* *ഗുരുവിന്റെ ചരിത്രം*

## പുരസ്കാരങ്ങൾ
* സമഗ്ര സംഭാവനക്കുള്ള കേരള സാഹിത്യ അക്കാദമിയുടെ പുരസ്കാരം  
* അബുദാബി ശക്തി അവാർഡ്
## അവലംബം

* "സാറാ ജോസഫിനും യു എ ഖാദറിനും സാഹിത്യ അക്കാദമി വിശിഷ്ടാംഗത്വം". ജനയുഗം. യഥാർത്ഥ സൈറ്റിൽ നിന്ന് 03 ഏപ്രിൽ 2017-നു ആർക്കൈവ് ചെയ്തത്. ശേഖരിച്ചത് 03 ഏപ്രിൽ 2017-.

വർഗ്ഗം:ഭിഷഗ്വരർ
വർഗ്ഗം:എഴുത്തുകാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വി. സുകുമാരൻ

മലയാള  എഴുത്തുകാരനും  അധ്യാപകനുമാണ് **വി. സുകുമാരൻ**. സമഗ്ര സംഭാവനക്കുള്ള കേരള സാഹിത്യ അക്കാദമിയുടെ പുരസ്കാരം 2015 ൽ ലഭിച്ചു. 
## ജീവിതരേഖ

## കൃതികൾ
* വഴിയിൽ എറിഞ്ഞ ഓലചൂട്ടുകൾ 
* നഷ്ടപ്പെട്ട നാവ് തിരിച്ചു പിടിക്കാൻ
* അക്ഷരം ആശയം കലാപം
* സ്ത്രീ എഴുത്തും വിമോചനവും
* മംഗ്ലീഷ് റ്റു ഇംഗ്ലീഷ് 
* റൊമാൻസ് ഓഫ് വേഡ്‌സ് 
* സുന്ദര സങ്കൽപ വൃന്ദാവനങ്ങൾ
* ഹൗ ടു ഫാൾ ഇൻ ലവ് വിത്ത് ഇംഗ്ലീഷ്
* പുതിയ ബിലാത്തിവിശേഷം

## പുരസ്കാരങ്ങൾ
* സമഗ്ര സംഭാവനക്കുള്ള കേരള സാഹിത്യ അക്കാദമിയുടെ പുരസ്കാരം (2015)
* തായാട്ട് അവാർഡ്

## അവലംബം


വർഗ്ഗം:എഴുത്തുകാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
മുനി നാരായണ പ്രസാദ്

കേരളീയനായ സന്ന്യാസിവര്യനാണ് മുനി നാരായണ പ്രസാദ്. ഉപനിഷത്തുക്കൾക്കും ഭഗവദ്ഗീതയ്ക്കും ഉൾപ്പെടെ വിരവധി പ്രധാന ഗ്രന്ഥങ്ങളുടെ വിവർത്തനവും വ്യാഖ്യാനവും നിർവഹിച്ചു. 2015 ൽ കേരള സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം 'സൗന്ദര്യലഹരി' എന്ന കൃതിയുടെ വിവർത്തനത്തിനു ലഭിച്ചു.  2018 ൽ കേരള സാഹിത്യ അക്കാദമിയുടെ ആത്മകഥക്കുള്ള പുരസ്കാരം 'ആത്മായനം' എന്ന ആത്മകഥക്കു ലഭിച്ചു.2024 ൽ രാജ്യം സാഹിത്യത്തിനും വിദ്യാഭ്യാസത്തിനും നല്കിയ സംഭാവനകൾ പരിഗണിച്ച് പദ്മശ്രീ പുരസ്കാരം നല്കി ആദരിച്ചു.

## ജീവിതരേഖ
1938-ൽ തിരുവനന്തപുരത്തെ നഗരൂരിൽ ജനിച്ചു.    1970-ൽ പി.ഡബ്ലു.ഡി.യിലെ എൻജിനീയർ ഉദ്യോഗം രാജിവെച്ച് സന്യാസ പ്രവർത്തനത്തിൽ മുഴുകി.  വർക്കലയിൽ ഗുരുകുലത്തിൽ നടരാജ ഗുരുവിന്റെ ശിഷ്യനായി. ഇപ്പോൾ ഗുരുകുലത്തിന്റെ അധ്യക്ഷനാണ്. ഛാന്ദോക്യം, കേനം, കഠം, പ്രശ്‌നം, മുണ്ഡകം, തൈത്തിരീയം, ഐതരേയം എന്നീ ഉപനിഷത്തുകൾക്കും ഭഗവദ്‌ഗീതയ്‌ക്കും നാരായണഗുരുവിന്റെ വേദാന്ത സൂത്രത്തിനും ഇംഗ്ലീഷിലും മലയാളത്തിലും വ്യാഖ്യാനം, നാരായണ ഗുരുവിന്റെ എല്ലാ പദ്യ കൃതികളുടെയും സ്വതന്ത്രമായ വ്യാഖ്യാനം തുടങ്ങി ഇംഗ്ലീഷിലും മലയാളത്തിലുമായി നൂറോളം കൃതികൾ രചിച്ചിട്ടുണ്ട്.

## കൃതികൾ
* കഠോപനിഷത്ത് 
* വിഷ്‌ണു സ്‌തോത്രങ്ങൾ 
* സൗന്ദര്യലഹരി (വ്യാഖ്യാനം)
* ഒരു ഗുരു ശിഷ്യ ബന്ധം
*കർമ്മവും പുനർജന്മവും 
*ഗ്രീക്കുചിന്തകർ 
* സുബ്രഹ്‌മണ്യകീർത്തനം 
* സുഭാഷിതങ്ങൾ 
* വിഷ്‌ണു സ്‌തോത്രങ്ങൾ
* പ്രപഞ്ചസൃഷ്‌ടി 
* ബ്രഹ്‌മവിദ്യാപഞ്ചകം 
* ഭദ്രകാള്യഷ്‌ടകം
* അദ്വൈത ദീപിക 
* ന്യായദർശനം 
* സദാശിവദർശനം-അർദ്ധനാരീശ്വരസ്‌തവം 
## പുരസ്കാരങ്ങൾ
* വിവർത്തനത്തിനുള്ള കേരള സാഹിത്യ അക്കാദമി പുരസ്കാരം (2015)
* ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം (2018)
• പദ്മശ്രീ പുരസ്കാരം (2024)

## അവലംബം


വർഗ്ഗം:ഹൈന്ദവസന്യാസിമാർ
വർഗ്ഗം:ശ്രീനാരായണഗുരു ശിഷ്യപരമ്പര
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
3.https://pib.gov.in/PressReleaseIframePage.aspx?PRID=1999790
ടോം സോയർ

ലോകപ്രശസ്ത അമേരിക്കൻ സാഹിത്യകാരനായ മാർക് ട്വയിൻ രചിച്ച  നോവലായ ദി അഡ്വെഞ്ചെർസ് ഓഫ് ടോം സോയർ എന്ന ക്ലാസിക് നോവലിലെ പ്രധാന കഥാപാത്രമാണ് **തോമസ് ടോം സോയർ (Thomas "Tom" Sawyer)**. മാർക് ട്വയിന്റെ നോവലുകളായ *[[അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ]]* (1884), *[[Tom Sawyer Abroad|ടോം സോയർ അബ്രോഡ്]]* (1894), *[[Tom Sawyer, Detective|ടോം സോയർ, ഡിറ്റക്റ്റീവ്]]* (1896) എന്നിവയിലും ഈ സാങ്കൽപിക കഥാപാത്രം പ്രത്യക്ഷപ്പെട്ടിട്ടുണ്ട്. 

മാർക് ട്വയിന്റെ  അപൂർണ്ണ കൃതികളായ *[[Schoolhouse Hill|സ്കൂൾഹൗസ് ഹിൽ]]* , ടോം സോയേഴ്സ് കോൺസ്പിരസി, ഹക്ക് ആന്റ് ടോം അമങ് ഇന്ത്യൻസ് എന്നിവയിലും സോയർ പ്രത്യക്ഷപ്പെട്ടിട്ടുണ്ട്. ഗ്രന്ഥകാരന്റെ മരണശേഷം ഈ മൂന്ന് അപൂർണ്ണ കൃതികളും പ്രസിദ്ധീകരിച്ചിട്ടുണ്ട്. 

## സവിശേഷത
12 വയസ്സുള്ള ഒരു ആൺകുട്ടിയാണ് സോയർ. മിസോറിയിലെ മിസ്സിസ്സിപ്പി നദിയുടെ തീരത്തുള്ള സാങ്കൽപിക ഗ്രാമപ്രദേശമായ സെൻറ് പീറ്റേഴ്‌സ്ബെർഗിൽ ആണ് ടോംസോയർ താമസിക്കുന്നത്. ടോമിന്റെ ഉറ്റചങ്ങാതിമാരാണ് ഹക്ക്ൾബെറി ഫിന്നും, ജോ ഹാർപെറും. മഹാവികൃതിയായ ടോം താമസിക്കുന്നത് സെൻറ് പീറ്റേഴ്‌സ്ബെർഗിൽ തന്റെ അർദ്ധസഹോദരൻ സിടിനോടും കസിൻ മേരിയാടും അമ്മായിയായ പോളിയോടും ഒപ്പമാണ്. ടോമിന്റെ പിതാവിനെക്കുറിച്ച് നോവലുകളിൽ പരാമർശിക്കുന്നില്ല.

ട്വൈനിന്റെ അഡ്‌വെഞ്ചേഴ്‌സ് ഓഫ് ടോം സോയർ എന്ന നോവലിന്റെ തുടർച്ചയായ അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ എന്ന നോവലിവലിൽ  ടോമിന്റെ സുഹൃത്തായ ഹക്ക്ൾബെറി ഫിൻ ആണ് പ്രധാനകഥാപാത്രം, പ്രസ്തുത നോവലിൽ ടോം ഒരു ചെറിയ കഥാപാത്രമാണ്. 

## ഇതും കാണുക
* മാർക് ട്വയിൻ
* Huckleberry Finn

## അവലംബം

വർഗ്ഗം:അമേരിക്കൻ നോവലുകൾ
വെടിവട്ടം

ഡോ.എസ്.ഡി.പി. നമ്പൂതിരി രചിച്ച നർമ്മ കഥകളുടെ സമാഹാരമാണ് **വെടിവട്ടം**. 2015 ലെ ഹാസ്യ സാഹിത്യ ഗ്രന്ഥത്തിന് കേരള സാഹിത്യ അക്കാദമി നൽകുന്ന പുരസ്കാരം 2015 ൽ ഈ ഗ്രന്ഥത്തിന് ലഭിച്ചു.
## ഉള്ളടക്കം
നമ്പൂതിരിക്കഥകളുടെ സമാഹാരമാണിത്.
## പുരസ്കാരങ്ങൾ
* 2015 ലെ ഹാസ്യ സാഹിത്യ ഗ്രന്ഥത്തിന് കേരള സാഹിത്യ അക്കാദമി നടത്തുന്ന പുരസ്കാരം (2015) 
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഹാസ്യസാഹിത്യം
ടോം സോയർ, ഡിറ്റക്റ്റീവ്

അമേരിക്കൻ എഴുത്തുകാരനായ മാർക്ക് ട്വൈൻ 1896 ൽ എഴുതിയ പ്രസിദ്ധമായ നോവലാണ് **ടോം സോയർ, ഡിറ്റക്റ്റീവ് (Tom Sawyer, Detective)**. മാർക്ക് ട്വൈന്റെ പ്രസിദ്ധ നോവലുകളായ ദി അഡ്വെഞ്ചെർസ് ഓഫ് ടോം സോയർ, അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ എന്നീ നോവലുകളുടെ തുടർച്ചയാണ് ഈ നോവൽ. ഈ തുടർനോവലുകളിൽ ഏറ്റവും അവസാനത്തെ നോവ്ല‍ *[[Tom Sawyer Abroad|ടോം സോയർ അബ്രോഡ്]]* എന്ന നോവലാണ്. ടോം സോയർ, ഡിറ്റക്റ്റീവ് എന്ന നോവലിലെ കഥാനായകൻ ടോം സോയർ എന്ന സാങ്കൽപിക കഥാപാത്രമാണ്. ഈ നോവലിൽ ടോം സോയർ ഒരു ദുരൂഹമായ കൊലപാതകം പരിഹരിക്കാൻ ശ്രമിക്കുന്നതാണ് കഥാതന്തു. 

## അവലംബം

## പുറത്തേക്കുള്ള കണ്ണികൾ

* ''Tom Sawyer Abroad'' / ''Tom Sawyer, Detective'', University of California Press, 2004.
* Full Text of ''Tom Sawyer, Detective''  online at Mark Twain Classics 
* LibriVox
* 

വർഗ്ഗം:അമേരിക്കൻ നോവലുകൾ
ദ പ്രിൻസ് ആൻറ് പാപ്പർ

**ദ പ്രിൻസ് ആൻറ് പാപ്പർ** അമേരിക്കൻ ഗ്രന്ഥകാരനായ മാർക്ക് ട്വയിൻ രചിച്ച ഒരു നോവലാണ്.

ഈ നോവൽ 1882 ൽ അമേരിക്കൻ ഐക്യനാടുകളിൽ പ്രസിദ്ധീകരിക്കുന്നതിനുമുമ്പുതന്നെ 1881 ൽ കാനഡയിൽ പ്രസിദ്ധീകരിച്ചിരുന്നു. മാർക് ട്വയിനിൻരെ ചരിത്രാഖ്യായിക എഴുതുന്നതിനുള്ള ആദ്യശ്രമമായിരുന്നു ഇത്. 1547 ൽ നടക്കുന്ന  ഈ  കഥയിൽ ഒരേ മുഖഛായയുള്ള രണ്ടു കുട്ടികളാണ് കേന്ദ്രകഥാപാത്രങ്ങൾ. ലണ്ടനിലെ പുഡ്ഡിങ് ലെയിനിൽ ദുർനടപ്പുകാരനായ പിതാവിനോടൊപ്പം താമസിക്കുന്ന ടോം കാൻറി എന്ന പാപ്പരും ഹെൻറ്രി എട്ടാമൻ രാജാവിൻറെ പുത്രനായ എഡ്വാർഡ് രാജകുമാരനുമാണ് ഇവർ. 

## കഥാസംഗ്രഹം
ലണ്ടനിലെ ഓഫൽ കോർട്ടിൽ താമസിക്കുന്ന ഒരു ദരിദ്രകുടുംബത്തിലെ കുട്ടിയായ ടോം കാൻറി എല്ലായ്പ്പോഴും ഒരു മെച്ചപ്പെട്ട ജീവിതം ആഗ്രഹിച്ചിരുന്നു. നാട്ടിലെ വികാരിയുടെ പിന്തുണയാലും പ്രേരണയാലും അവൻ എഴുതുവാനും വായിക്കുവാനും അഭ്യസിച്ചിരുന്നു. ഒരു ദിവസം കൊട്ടാരവാതിലിനു സമീപത്തുകൂടി ചുറ്റിത്തിരിയവേ വെയിൽസ് രാജകുമാരനായിരുന്ന എഡ്വാർഡ് ആറാമൻ അവനെ കണ്ടുമുട്ടി. അതിയായ ആകാംഷയാൽ രാജകുമാരനു വളരെ സമീപത്തു ചെന്ന അവനെ കൊട്ടാരത്തിലെ കാവൽക്കാർ മർദ്ദിക്കുമെന്ന സന്ദർഭത്തിൽ രാജകുമാൻ അവരെ തടയുകയും ടോമിനെ കൊട്ടാരത്തിനുള്ളിലേയ്ക്കു ക്ഷണിച്ചുകൊണ്ടുപോകുകയും ചെയ്തു. കൊട്ടാരത്തിനുള്ളിൽ വച്ച് രണ്ടുപേരും തമ്മിൽ പരിചയപ്പെടുകയും തങ്ങളുടെ രണ്ടുപേരുടേയും ജീവിതങ്ങൾ തമ്മിലുള്ള അന്തരത്തിൽ അതിശയിക്കുകയും ചെയ്തതോടൊപ്പം രണ്ടുപേരുടേയും അസാധാരണായ രൂപസാദൃശ്യം അവരെ അത്ഭുതപ്പെടുത്തുകയും  ചെയ്തു. രണ്ടുപേരും ജനിച്ചത് ഒരേ ദിവസമായിരുന്നവെന്ന വസ്തുത കൂടുതൽ ആശ്ചര്യത്തിനു വഴിയൊരുക്കി. ധരിച്ചിരുന്ന വസ്ത്രങ്ങൾ പരസ്പരം താൽക്കാലികമായി മാറ്റുവാൻ അവർ തീരുമാനിച്ചതനുസരിച്ച്  അവർ പരസ്പരം വസ്ത്രങ്ങൾ മാറ്റിധരിക്കുകയും താമസംവിനാ രാജകുമാരൻ പുറത്തേയ്ക്കു പോകുകയും ചെയ്തു.  ടോമിന്റെ കീറിപ്പറിഞ്ഞ വേഷം ധരിച്ച രാജകുമാരനെ കാവൽക്കാർക്കു തിരിച്ചറിയാൻ സാധിച്ചില്ല.  രാജകുമാൻ താമസിയാതെ ടോമിന്റെ ദുർനടപ്പുകാരനായ പിതാവിന്റെ വീട്ടിലെത്തിച്ചേരുകയും അയാളുടെ ക്രൂരപീഡനങ്ങൾക്കിരയാവുകയും ചെയ്തു.   അവിടെനിന്നു ഒരുവിധം രക്ഷപെട്ട രാജകുമാരൻ മൈൽസ് ഹെൻഡൻ എന്ന യുദ്ധം കഴിഞ്ഞു മടങ്ങിപ്പോകുന്ന സൈനികനെ കണ്ടുമുട്ടി.  താൻ രാജകുമാരനാണെന്നുള്ള എഡ്വാർഡിന്റെ അവകാശവാദം ചിരിച്ചു തള്ളിയ മൈൽസ് കുട്ടിയുടെ സംരക്ഷണം  ഏറ്റെടുത്തു. അതേസമയം ഹെന്റ്രി എട്ടാമൻ രാജാവ് മരണമടഞ്ഞതായുള്ള വാർത്ത വന്നെത്തുകയും അടുത്ത രാജാവായി എഡ്വാർഡ് ചുമതലയേറ്റതായും വാർത്തയെത്തി.

വർഗ്ഗം:അമേരിക്കൻ നോവലുകൾ
വാലെന്റിന ഡിമിട്രോവ റാഡിൻസ്‌ക

പ്രമുഖ ബൾഗേറിയൻ കവയിത്രിയാണ് **വാലെന്റിന ഡിമിട്രോവ റാഡിൻസ്‌ക** English: Valentina Dimitrova Radinska (Bulgarian: Валентина Димитрова Радинска)

## ജീവിതം
1951ൽ ബൾഗേറിയയിലെ സ്ലിവനിൽ ജനിച്ചു. സോഫിയ സർവ്വകലാശാല, മാക്‌സിം ഗോർകി ലിറ്ററേച്ചർ ഇൻസ്റ്റിറ്റിയൂട്ട് എന്നിവിടങ്ങളിൽ പഠിച്ചു. സോഫിയ സർവ്വകലാശാലയിൽ അദ്ധ്യാപികയാണ്. ബൾഗേറിയൻ സിനിമാടോഗ്രാഫി മാസികയുടെ പത്രാധിപരായിരുന്നു.
നാടക സംവിധായകനായ ക്രികോർ അസരിയാനെയാണ് വിവാഹം ചെയ്തത്.
## കൃതികൾ
*"All Soul's Day" 
*"Gently" 
**Kum men vurvi chovek (A man walks toward me)*, 1977
**Noshtna Kniga (Night book)*, 1983
**Ne: Stikhotvoreniia*, Kni-vo " Georgi Bakalov", 1988
**Chistilishte (Purgatory)*, Izdatelska kushta "Niagolova", 1992, ISBN 978-954-8160-04-9
**Vsichko: Stikhotvoreniia (Everything)*, Izdatelska kushta "Ivan Vazov", 1995, ISBN 978-954-604-022-0
**Dimcho Debelianov i Povelitelia na vultsite*, Iadatelska kushta "P.K. IAvorov", 1997, ISBN 978-954-525-053-8

### കവിതാസമാഹാരം
*

## അവലംബം

വർഗ്ഗം:ബൾഗേറിയ
വർഗ്ഗം:കവയിത്രികൾ
വർഗ്ഗം:1951-ൽ ജനിച്ചവർ
സൗന്ദര്യ ലഹരി(വിവർത്തനം)

നടരാജ ഗുരുവിന്റെ സൗന്ദര്യലഹരി വ്യാഖ്യാനത്തിന്റെ മലയാള വിവർത്തനമാണീ ഗ്രന്ഥം. മുനി നാരായണ പ്രസാദാണ് വിവർത്തനം നിർവഹിച്ചിരിക്കുന്നത്. വിവർത്തനത്തിനുള്ള 2015 ലെ കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.  
## ഉള്ളടക്കം
നടരാജഗുരുവിന്റെ ഇംഗ്ലീഷിലുള്ള സൗന്ദര്യലഹരി വ്യാഖ്യാനത്തിന്റെ വിവർത്തനമാണീ ഗ്രന്ഥം. 
## പുരസ്കാരങ്ങൾ
* വിവർത്തനത്തിനുള്ള 2015 ലെ കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ടോം സോയർ അബ്രോഡ്

ലോകപ്രശസ്ത അമേരിക്കൻ സാഹിത്യകാരനായ മാർക് ട്വയിൻ രചിച്ച നോവലുകളിൽ ഒന്നാണ് **ടോം സോയർ അബ്രോഡ്** (Tom Sawyer Abroad). 1894 ലാണ് ഈ നോവൽ പ്രസിദ്ധീകരിച്ചത്. ടോം സോയർ, ഹക്കിൾബെറി ഫിൻ എന്നീ സാങ്കൽപിക കഥാപാത്രങ്ങളാണ് നോവലിലെ കഥാനായകൻമാർ. ഈ നോവൽ ജൂൾസ് വേണിന്റെ സാഹസിക കഥകളോട് സാമ്യമുള്ളതാണ്.

## കഥാവസ്‌തു
നോവലിലെ കഥാപാത്രങ്ങളായ ടോം, ഹക്ക്, ജിം എന്നിവർ ഒരു അത്യന്താധുനികമായ ഹോട്ട് എയർ ബലൂണിൽ ആഫ്രിക്കയിലേക്ക് പോവുകയും, അവിടെ വെച്ച് കവർച്ചക്കാരിൽ നിന്നും സിംഹത്തിൽ നിന്നും വന്യമായ കീടങ്ങളിൽ നിന്നും ഏറ്റുമുട്ടുകയും അത്തരം പ്രതിസന്ധികളിൽ അതിജീവിക്കുകയും ചെയ്യുന്നു. ആഫ്രിക്കയിലെ പിരമിഡ്, സ്ഫിങ്സ് തുടങ്ങിയ ലോകാത്ഭുതങ്ങൾ കാണുന്നതിനുവേണ്ടിയാണ് പല പ്രതിസന്ധികളും അതിജീവിക്കുന്നത്. അഡ്വെഞ്ചെർസ് ഓഫ് ഹക്കിൾബെറി ഫിൻ , *[[ടോം സോയർ, ഡിറ്റക്റ്റീവ്]]* എന്നീ നോവലുകൾക്ക് സമാനമായി ആഖ്യാനത്തിലൂടെ വിവരിക്കുന്ന നോവലാണ് ടോം സോയർ അബ്രോഡും. ഹക്ക് ഫിൻ എന്ന സാങ്കൽപിക കഥാപാത്രമാണ് ആഖ്യാനകർത്താവ്.

## ഇതും കാണുക

## അവലംബം


## പുറത്തേക്കുള്ള കണ്ണികൾ

* ''Tom Sawyer Abroad'' / ''Tom Sawyer, Detective'', University of California Press, 2004.
* LibriVox
ദ പോസിട്രോണിക് മാൻ

1992ൽ ഐസക് അസിമോവും റോബർട്ട് സിൽവർബെർഗും ചേർന്ന് രചിച്ച ഒരു ശാസ്ത്രനോവലാണ് **ദ പോസിട്രോണിക് മാൻ**. അസിമോവിന്റെ ദ ബൈസെന്റെന്നിയൽ മാൻ എന്ന നോവലൈറ്റ് അടിസ്ഥാനമാക്കിയാണ് ഈ നോവൽ രചിച്ചത്.

മനുഷ്യന്റെ വിവിധ സ്വഭാവങ്ങളായ ക്രീയേറ്റിവിറ്റി, ചിന്താശക്തി മുതലായ സ്വഭാവങ്ങൾ പ്രദർശിപ്പിക്കുന്ന ഒരു റോബോട്ടിന്റെ കഥയാണ് ഇത്. അവസാനം റോബോട്ടിനെ ഒരു മനുഷ്യനായി പ്രഖ്യാപിക്കുന്നു. 

റോബിൻ വില്യംസ് അഭിനയിച്ച ബൈസെന്റെന്നിയൽ മാൻ എന്ന സിനിമ യഥാർഥ കഥയും ഈ നോവലും അടിസ്ഥാനമാക്കിയാണ് നിർമ്മിച്ചത്.
പേൽ ബ്ലൂ ഡോട്ട് (പുസ്തകം)

1994ൽ കാൾ സാഗൻ രചിച്ച ഒരു ശാസ്ത്രപുസ്തകമാണ് **പേൽ ബ്ലൂ ഡോട്ട്**. അദ്ദേഹത്തിന്റെ തന്നെ കോസ്മോസ് എന്ന പുസ്തകത്തിനും ടെലിവിഷൻ പരമ്പരയ്ക്കും ഒരു തുടർച്ചയെന്ന നിലയിലാണു ഇതിന്റെ രചന. പ്രശസ്തമായ 'പേൽ ബ്ലൂ ഡോട്ട്' എന്ന ഫോട്ടോഗ്രാഫിൽ നിന്നും പ്രചോദനമുൾക്കൊണ്ട ഈ പുസ്തകം പ്രപഞ്ചത്തിലെ മനുഷ്യന്റെ അസ്തിത്വത്തെക്കുറിച്ചുള്ള ചിന്തകൾ അവതരിപ്പിക്കുന്നു. ഭാവിയെക്കുറിച്ചുള്ള പ്രവചനങ്ങളും നാസയുടെ പ്രപഞ്ചത്തിന്റെ വിവിധ പരിപ്രേക്ഷ്യത്തിലുള്ള ചിത്രങ്ങളും പുസ്തകത്തിലുൾപ്പെടുത്തിയിട്ടുണ്ട്.

വർഗ്ഗം:ശാസ്ത്രപുസ്തകങ്ങൾ
ദ ലാസ്റ്റ് ലീഫ്

1907 ൽ പ്രസിദ്ധീകരിച്ച ഒ. ഹെൻറി എഴുതിയ ചെറുകഥയാണ് **ദ ലാസ്റ്റ് ലീഫ്**. ദ ട്രിമ്മ്ഡ് ലാമ്പ് ആന്റ് അദർ സ്റ്റോറീസ് എന്ന സമാഹാരത്തിലാണ് ഈ കഥ പ്രസിദ്ധീകരിച്ചത്. ഗ്രീൻവിച്ച് വില്ലേജിൽവച്ച് നടക്കുന്ന കഥയിൽ ഒ. ഹെൻറിയുടെ സ്ഥിരം ശൈലിയിലുള്ള കഥാപാത്രങ്ങളും കഥാപരിസരവും പ്രത്യക്ഷപ്പെടുന്നു.

### കഥാസംഗ്രഹം
ന്യുമോണിയ വ്യാപകമായി പടർന്ന് പിടിക്കുന്ന ന്യുയോർക്ക് സിറ്റിക്കടുത്തുള്ള ഗ്രീൻവിച് വില്ലേജാണ് കഥാപശ്ചാത്തലം. വൃദ്ധനായ ഒരു ചിത്രകാരൻ  ന്യൂമോണിയ ബാധിച്ച് മരണം കാത്തുകിടക്കുന്ന തന്റെ അയൽവാസിയായ യുവ ചിത്രകാരിയെ മനോധൈര്യം നൽകി ജീവിതത്തിലേക്ക് തിരിച്ചു കൊണ്ടുവരുന്നതാണ് കഥ. പുറത്തെ ചുമരിൽ പടർന്ന വള്ളിയുടെ ഇലകൾ ശരത്കാലമാവുന്നതോടെ ഒന്നൊന്നായി പൊഴിഞ്ഞുകൊണ്ടിരിക്കുന്നത്  കിടക്കക്കരികിലായുള്ള ജാലകത്തിലൂടെ ശ്രദ്ധിക്കുന്ന അവൾ തന്റെ മരണത്തിന്റെ ദിനങ്ങളും ഇതുപോലെ അടുത്തുവരുന്നതായി കണക്ക്കൂട്ടി കിടക്കുകയാണ്. ഒടുവിൽ ഒരില മാത്രം ബാക്കിയാവുന്നു. ആ ഇല പൊഴിയാതെ കുറച്ച് ദിവസങ്ങൾ അങ്ങനെ തന്നെ നിൽക്കുമ്പോൾ അവൾ തന്റെ ആയുസ്സും, പൊഴിയാതെ നിൽക്കുന്ന ഇലപോലെ ഇനിയും നീളുമെന്ന പ്രതീക്ഷയിൽ മരണത്തിൽ നിന്ന് ജീവിതത്തിലേക്ക് മടങ്ങുന്നു. എന്നാൽ ഒരു മാസ്റ്റർപീസിനായി ഏറെ നാൾ കാത്തിരുന്ന വൃദ്ധനായ ആ ചിത്രകാരൻ യുവതിയുടെ വീട്ടുമതിലിൽ രാവേറെ അദ്ധ്വാനിച്ച്‌ മഞ്ഞും മഴയുമേറ്റ്, ഉറക്കമിളച്ച് വരച്ച ഒരിലയായിരുന്നു പൊഴിയാതെ നിന്നതായി അവൾ കണ്ട ആ ഇല. ആ യുവ ചിത്രകാരിയുടെ ജീവിതം തിരിച്ചുകൊണ്ടുവരാനായി ഈ വൃദ്ധൻ സ്വന്തം ജീവിതമാണ് ബലി നൽകേണ്ടി വന്നത് എന്ന് ഒടുവിൽ വായനക്കാരൻ തിരിച്ചറിയുന്നു. ഒരു രാത്രി മുഴുവൻ മഞ്ഞും മഴയുമേറ്റ അദ്ദേഹത്തെ ന്യുമോണിയ പിടികൂടുകയും ഒടുവിലയാൾ മരണത്തിന് കീഴടങ്ങുകയും ചെയ്യുന്നു

വർഗ്ഗം:1907 ലെ ചെറുകഥകൾ
വർഗ്ഗം:ഒ. ഹെൻറിയുടെ ചെറുകഥകൾ
സണ്ണിച്ചെറുക്കനും സംഗീതപ്പെങ്ങളും

ഏഴാച്ചേരി രാമചന്ദ്രൻ രചിച്ച ബാല സാഹിത്യ കൃതിയാണ് **സണ്ണിച്ചെറുക്കനും സംഗീതപ്പെങ്ങളും.**  2015 ലെ ബാല സാഹിത്യ കൃതിക്കുള്ള കേരള സാഹിത്യ അക്കാദമിയുടെ പുരസ്കാരം ലഭിച്ചു.
 
## പുരസ്കാരങ്ങൾ
* 2015 ലെ ബാല സാഹിത്യ കൃതിക്കുള്ള കേരള സാഹിത്യ അക്കാദമിയുടെ പുരസ്കാരം
## അവലംബം


വർഗ്ഗം:ബാലസാഹിത്യം
വർഗ്ഗം:ബാലസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ച കൃതികൾ
എസ്.ഡി.പി. നമ്പൂതിരി

കേരള സാഹിത്യ അക്കാദമി പുരസ്കാരം നേടിയ ഹാസ്യ സാഹിത്യകാരനാണ് ഡോ. എസ്.ഡി.പി. നമ്പൂതിരി. അദ്ദേഹത്തിന്റെ വെടിവട്ടം എന്ന കൃതിക്കായിരുന്നു പുരസ്കാരം.

## കൃതികൾ
* വെടിവട്ടം
## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:ഹാസ്യസാഹിത്യകാരന്മാർ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
ദി ക്യാറ്റ് ഇൻ ദി ഹാറ്റ്

പ്രശസ്തയായ അമേരിക്കൻ എഴുത്തുകാരൻ ഡോക്ടർ സീയൂസ് രചിച്ച കുട്ടികഥയുടെ ഒരു പുസ്‌തകമാണ്‌ **ദി ക്യാറ്റ് ഇൻ ദി ഹാറ്റ്**. ചുവപ്പും വെള്ളയും വരകൾ ഉള്ള നീളൻ തൊപ്പി വെച്ച ചുവന്ന ബോ ടൈ കെട്ടിയ ഒരു മനുഷ്യ ചേഷ്ടകൾ ഉള്ള പൂച്ചയാണ് ഇതിലെ കേന്ദ്ര കഥാപാത്രം. ഏറ്റവും അധികം വിറ്റുപോയ പുസ്തകങ്ങളുടെ കൂട്ടത്തിൽ ആണ് ഈ പുസ്തകത്തിന്റെ സ്ഥാനം. ഏകദേശം 10 മില്യൺ കോപ്പികൾ ആണ് വിറ്റു പോയിട്ടുള്ളത് . 

## കഥാസാരം
കേന്ദ്ര കഥാപാത്രമായ പൂച്ച മഴയുള്ള ഒരു ദിവസം വീട്ടിൽ 'അമ്മ തനിച്ചാക്കിപ്പോയ സാലിയുടെയും സഹോദരന്റെയും അടുത്ത് എത്തുന്നു. കുട്ടികളുടെ എതിർപ്പ് അവഗണിച്ചു പൂച്ച അവരെ രസിപ്പിക്കാൻ ഉള്ള പല പരിപാടികളും കാണിക്കുന്നു. ഈ പരിപാടികൾക്കിടയിൽ പൂച്ചയും പൂച്ചയുടെ കൂടെ വന്ന സഹായികളും (തിങ്ങ് വൺ , തിങ്ങ് ടൂ ) ചേർന്ന് വീട് മൊത്തം അലങ്കോലമാക്കി നശിപ്പിക്കുന്നു. എന്നാൽ 'അമ്മ വരുന്നതിനു മുൻപ് പൂച്ച ഒരു യന്ത്രം ഉപയോഗിച്ച് വീട് പൂർവസ്ഥിതിയിൽ ആക്കി വൃത്തിയാക്കുന്നു. 'അമ്മ വന്നു കയറുന്നതിനു തൊട്ടു മുൻപ് യാത്ര പറഞ്ഞു പൂച്ച അപ്രത്യക്ഷമാവുന്നു ഇതാണ് ആണ് കഥാസാരം.

## ആദരവ്
* 1999 അമേരിക്കൻ തപാൽ വകുപ്പ് തപാൽ സ്‌റ്റാംപിൽ ചിത്രീകരിച്ചു .   

## പുനരാവിഷ്കരണം
*ഒന്നിലധികം ചലച്ചിത്രങ്ങളും പുസ്തകങ്ങളും  ഈ പുസ്തകത്തെ ആധാരമാക്കി പുറത്തിറങ്ങിയിട്ടുണ്ട് .
*1971 ആനിമേറ്റഡ് ടെലിവിഷൻ ചിത്രം. .
*2003 അമേരിക്കൻ ചലച്ചിത്രം. 

## പുറത്തേക്കുള്ള കണ്ണികൾ
* 
* 
* 
* 
* 
* 
* 
* 
* 
* 
* 
* 
* 

വർഗ്ഗം:ബാലസാഹിത്യം
കെ.എൻ. ഗണേശ്

പ്രമുഖ മലയാളി ചരിത്രകാരനും മാർക്സിസ്റ്റ്  ചിന്തകനുമാണ് **ഡോ.കെ.എൻ. ഗണേശ്**. 2015 ൽ കേരള സാഹിത്യ അക്കാദമിയുടെ വൈജ്ഞാനിക സാഹിത്യ രചനക്കുള്ള പുരസ്കാരം ലഭിച്ചു. 1990 ൽ പുറത്തിറങ്ങിയ കേരളത്തിന്റെ ഇന്നലെകൾ എന്ന അദ്ദേഹത്തിന്റെ കൃതി ഏറെ ശ്രദ്ധേയമാണ്. രാഷ്ട്രീയ ചരിത്രത്തിലും, വംശചരിത്രത്തിലും കേന്ദ്രീകരിച്ചുള്ള ചരിത്ര വ്യാഖ്യാനങ്ങളിൽനിന്നും തികച്ചും വ്യത്യസ്തമായി കേരളത്തിന്റെ അതുവരെയുള്ള സാമൂഹിക ചരിത്രത്തെ അടയാളപ്പെടുത്താനുള്ള ശ്രമമായിരുന്നു ഈ ഗ്രന്ഥം.മലയാളിയുടെ ദേശാകാലങ്ങൾ എന്ന അദ്ദേഹത്തിന്റെ രചന മലയാളിയുടെ ചരിത്രത്തെ പുനർനിർമ്മിക്കുന്നതിൽ തികച്ചും നവീനമായൊരു  സമീപനം ഉൾകൊള്ളുന്ന രചനയാണ്. ശിലാലിഖിതങ്ങൾ ഉൾപ്പടെയുള്ള പരമ്പരാഗത ചരിത്ര സ്രോതസുകൾക്ക് പകരം വാമൊഴിവഴക്കങ്ങളെയും, സാമൂഹിക ജീവിതത്തിലെ വിവിധ സൂചകങ്ങളെയും, ശേഷിപ്പുകളെയും ആശ്രയിച്ചാണ് ഈ കൃതി രചിക്കപ്പെട്ടിട്ടുള്ളത്. ഇത്തരമൊരു ചരിത്രരചന കേരളീയ ചരിത്രപഠനങ്ങളിൽ ഒരു അപൂർവതയാണെന്ന് തന്നെ പറയാം.

## ജീവിതരേഖ
1954ൽ ജനനം. ആലുവ, എറണാകുളം, മദ്രാസ്, ഡൽഹി എന്നിവിടങ്ങളിൽ വിദ്യാഭ്യാസം. ഡൽഹി ജവഹർലാൽ നെഹ്‌റു സർവകലാശാലയിൽനിന്നും പ്രമുഖ ചരിത്രകാരി ആർ. ചമ്പകലക്ഷ്മിയുടെ കീഴിൽ മധ്യകാല കേരള ചരിത്രത്തിൽ ഗവേഷണം പൂർത്തിയാക്കി പി.എച്ച്.ഡി. നേടി.

കാലിക്കറ്റ് യൂണിവേഴ്സിറ്റിയിൽ ചരിത്രവിഭാഗത്തിൽ പ്രൊഫസറായി വിരമിച്ചു. 1989 ൽ കേരള ഗസറ്റിയേഴ്സ് എഡിറ്ററായിരുന്നു. കേരള വിദ്യാഭ്യാസ കമ്മീഷന്റെ പ്രവർത്തനത്തിൽ മുഖ്യപങ്ക് വഹിച്ചു. 2005-07ൽ കേരള ശാസ്ത്രസാഹിത്യ പരിഷത്ത് പ്രസിഡന്റ്.

## കൃതികൾ
* കേരളത്തിന്റെ ഇന്നലെകൾ
* പ്രകൃതിയും മനുഷ്യനും
* കുഞ്ചൻ നമ്പ്യാർ - വാക്കും സമൂഹവും 
* തഥാഗതൻ - ബുദ്ധന്റെ സഞ്ചാര വഴികൾ 
* കേരള സമൂഹം - ഇന്ന്, നാളെ
* കേരള സമൂഹപഠനങ്ങൾ 
* മലയാളിയുടെ ദേശകാലങ്ങൾ 

## അവലംബം

വർഗ്ഗം:എഴുത്തുകാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
ഡയറി ഓഫ് എ വിംപി കിഡ്: ദ ലാസ്റ്റ് സ്ട്രോ

അമേരിക്കൻ എഴുത്തുകാരനും കാർട്ടൂണിസ്റ്റുമായ ജെഫ് കിന്നെ എഴുതിയ നർമ്മപ്രധാനമുള്ള ഒരു നോവലാണ് **ഡയറി ഓഫ് എ വിംപി കിഡ്: ദ ലാസ്റ്റ് സ്ട്രോ** (Diary of a Wimpy Kid: The Last Straw). *[[ഡയറി ഓഫ് എ വിംപി കിഡ് (പുസ്തക പരമ്പര)|ഡയറി ഓഫ് എ വിംപി കിഡ്]]* എന്ന പുസ്തകപരമ്പരയിലെ മൂന്നാമത്തെ പുസ്തകമാണ് ഈ നോവൽ. ഈ നോവൽ ഡയറി ഓഫ് എ വിംപി കിഡ്, റൊഡ്രിക്ക് റൂൾസ് എന്നീ നോവലുകളുടെ ന്റെ തുടർച്ചയാണ്. പ്രധാന കഥാപാത്രമായ  ഗ്രെഗ് ഹെഫ്ലി എന്ന ബാലന്റെ  ദൈനംദിനകാര്യങ്ങൾ വിവരിക്കുന്നതാണ് ഈ നോവൽ. ഗ്രെഗ് ഹെഫ്ലി എന്ന കഥാപാത്രം വിവരിക്കുന്ന ആഖ്യാനസ്വഭാവമുള്ള നോവലാണിത്. 2009 ജനുവരി 13നാണ് അമേരിക്കയിൽ ഈ നോവൽ പുറത്തിറക്കിയത്. ഗ്രെഗ് തന്റെ കുടുംബത്തിന്റെ പുതുവർഷ പ്രതിജ്ഞയെക്കുറിച്ച് വിവരിച്ചാണ് നോവൽ ആരംഭിക്കുന്നത്.

## അവലംബം

വർഗ്ഗം:ഡയറി ഓഫ് എ വിംപി കിഡ് (പുസ്തക പരമ്പര)
ഡയറി ഓഫ് എ വിംപി കിഡ്: റൊഡ്രിക്ക് റൂൾസ്

അമേരിക്കൻ എഴുത്തുകാരനും കാർട്ടൂണിസ്റ്റുമായ ജെഫ് കിന്നെ എഴുതിയ നർമ്മപ്രധാനമുള്ള ഒരു നോവലാണ് **ഡയറി ഓഫ് എ വിംപി കിഡ്: റൊഡ്രിക്ക് റൂൾസ്** (Diary of a Wimpy Kid: Rodrick Rules).  ഡയറി ഓഫ് എ വിംപി കിഡ് എന്ന നോവലിന്റെ തുടർച്ചയാണ് ഈ നോവൽ. ഡയറി ഓഫ് എ വിംപി കിഡ് എന്ന പുസ്തക പരമ്പരയിലെ രണ്ടാമത്തെ നോവലായ  ഈ നോവൽ ഡയറി ഓഫ് എ വിംപി കിഡ് എന്ന നോവലിന്റെ തുടർച്ചയാണ്. ഡയറി ഓഫ് എ വിംപി കിഡ് പരമ്പരയിലെ മൂന്നാത്തെ നോവലാണ് *[[The Last Straw|ദ ലാസ്റ്റ് സ്ട്രോ]]*. പുസ്തകരൂപത്തിൽ കട്ടിയുള്ള ചട്ടയോടു കൂടി പുറത്തിറക്കിയത് 2008 ഫെബ്രുവരി ഒന്നിനാണ്. 2011 മാർച്ച് 25 ന് ഈ നോവലിന്റെ സിനിമാവിഷ്കാരം പുറത്തിറങ്ങിയിട്ടുണ്ട്. 

## കഥാതന്തു
ഈ പുസ്തകം പ്രധാന കഥാപാത്രമായ  ഗ്രെഗ് ഹെഫ്ലി എന്ന ബാലന്റെ  ദൈനംദിനകാര്യങ്ങൾ അവൻ തന്നെ വിവരിക്കുന്നതാണ്. ഗ്രെഗ് തന്റെ വേനൽ അവധികക്കാലങ്ങളിൽ രാവിലെ 7 മണിക്കുള്ള നീന്തൽ പരിശീലനവും അതിനെ എങ്ങനെയാണ് താൻ കണ്ടിരുന്നത് എന്നൊക്കെ വിശദീകരിക്കുകയാണ്. ഗ്രെഗ് നീന്തൽ ടീമിലെ മോശം നീന്തൽക്കാരിൽ ഒരാളായിരുന്നു. 

## അവലംബം
ഡയറി ഓഫ് എ വിംപി കിഡ്: ഡോഗ് ഡെയ്സ്

അമേരിക്കൻ എഴുത്തുകാരനും കാർട്ടൂണിസ്റ്റുമായ ജെഫ് കിന്നെ രചിച്ച നർമ്മപ്രധാനമുള്ള ഒരു നോവലാണ് **ഡയറി ഓഫ് എ വിംപി കിഡ്: ഡോഗ് ഡെയ്സ്** (Diary of a Wimpy Kid: Dog Days). ''ഡയറി ഓഫ് എ വിംപി കിഡ്'' എന്ന പുസ്തകപരമ്പരയിലെ നാലാമത്തെ പുസ്തകമാണ് ഈ നോവൽ.
2009 ഒക്ടോബർ 13 നാണ് അമേരിക്കയിൽ ഈ നോവൽ പുറത്തിറങ്ങിയത്. 2012 ആഗസ്റ്റ് 3ന് ഈ നോവലിന്റെ സിനിമാവിഷ്കാരം പുറത്തിറങ്ങിയിട്ടുണ്ട്. പ്രധാന കഥാപാത്രമായ ഗ്രെഗ് ഹെഫ്ലി എന്ന ബാലന്റെ ദൈനംദിനകാര്യങ്ങൾ വിവരിക്കുന്നതാണ് ഈ നോവൽ. 

## അവലംബം
ദി ലാസ്റ്റ് റ്റെംറ്റേഷൻ ഓഫ് ക്രൈസ്റ്റ്

ഗ്രീക്ക് എഴുത്തുകാരനും ദാർശനികനുമായ നിക്കോസ് കസൻ‌ദ്സക്കിസ് രചിച്ച ഒരു ചരിത്ര നോവൽ ആണ് **ദി ലാസ്റ്റ് റ്റെംറ്റേഷൻ ഓഫ് ക്രൈസ്റ്റ്**  (ഇംഗ്ലീഷ്: The Last Temptation of Christ, മലയാളം: ക്രിസ്തുവിന്റെ അന്ത്യപ്രലോഭനം). 1955 ലാണ് ഇത് ആദ്യം പ്രസിദ്ധീകരിക്കപ്പെട്ടത്. 1960 ൽ ഇതിൻറെ ഇംഗ്ലീഷ് പരിഭാഷ പുറത്തിറങ്ങി. ദൈവനിന്ദ ആരോപിച്ച് റോമൻ കത്തോലിക്കാസഭ ഈ പുസ്തകം നിരോധിച്ചിരുന്നു.

## പ്രമേയം
ഈ കൃതിയുടെ രചനയെക്കുറിച്ച്‌ കസൻ‌ദ്സക്കിസ് എഴുതിയത് ഇപ്രകാരമാണ്:
:* 'ക്രിസ്തുദേവന്റെ അന്ത്യപ്രലോഭനം' എഴുതുമ്പോൾ രാപകലെന്യേ സംഭവിച്ചതുപോലെ അത്ര ഭയത്തോടെ ഞാൻ ഒരിക്കലും ഗോൽഗോഥയിലേക്കുള്ള ക്രിസ്തുവിന്റെ രക്തരൂക്ഷിതമായ യാത്രയെ പിന്തുടർന്നിട്ടില്ല; അത്ര തീക്ഷ്ണമായി അവന്റെ ജീവിതവും പീഡാനുഭവവും ഞാനൊരിക്കലും പുനർജീവിച്ചിട്ടില്ല. മനുഷ്യരാശിയുടെ മഹത്തായ പ്രതീക്ഷയുടെയും വ്യഥയുടെയും ഈ കുറ്റസമ്മതം തയ്യാറാക്കുമ്പോൾ ഞാൻ വികാരാധീനനാവുന്നു. എന്റെ കണ്ണുനിറയുന്നു. ഇത്ര മധുരമായി, ഇത്രമാത്രം വേദനയോടെ, ക്രിസ്തുവിന്റെ രക്തം ഹൃദയത്തിലേക്കിറ്റിറ്റുവീഴുന്ന ഒരനുഭവം മുമ്പൊരിക്കലും എനിക്കുണ്ടായിട്ടില്ല*.

അവസാന അദ്ധ്യായംവരെ ഒരു സാധാരണ മനുഷ്യനായി ജീവിക്കുന്ന യേശുവിനെയാണ് ഈ കൃതിയിൽ കാണാൻ കഴിയുക. വിവാഹം കഴിച്ച് കുട്ടികളുമായി സന്തുഷ്ടമായ കുടുംബജീവിതം നയിക്കുന്ന യേശു ഒരുനാൾ ക്രൂശിക്കപ്പെട്ട യേശുവിനെക്കുറിച്ചുള്ള പ്രഭാഷണം കേൾക്കാൻ ഇടവരുന്നു. തുടർന്നുള്ള ആത്മസംഘർഷങ്ങളുടെയും പ്രലോഭനങ്ങളുടെയും തീക്ഷ്ണമായ അവതരണമാണ് ഈ നോവലിനെ മനോഹരമാക്കുന്നത്. എന്നാൽ താൻ പ്രലോഭനങ്ങൾക്കൊന്നും വഴിപ്പെട്ടില്ലെന്നും ത്യാഗത്തിന്റെ ഉന്നതിയിൽ താനെത്തിക്കഴിഞ്ഞിരുന്നുവെന്നും ദൈവം തന്നിലേല്പിച്ച ദൗത്യം താൻ നിറവേറ്റിക്കഴിഞ്ഞിരുന്നുവെന്നും താൻ ക്രൂശിതനായിരിക്കുന്നുവെന്നും യേശു തിരിച്ചറിയുന്നു.

## മലയാളപരിഭാഷ
ഈ കൃതിയുടെ മലയാള പരിഭാഷ *ക്രിസ്തുവിന്റെ അന്ത്യപ്രലോഭനം* എന്ന പേരിൽ പ്രസിദ്ധീകരിക്കപ്പെട്ടു.
### മലയാളനാടകം

ഈ കൃതിയെ ആസ്പദമാക്കി പി.എം. ആന്റണി *[[ക്രിസ്തുവിന്റെ ആറാം തിരുമുറിവ്]]* എന്ന പേരിൽ മലയാളനാടകം സംവിധാനം ചെയ്തു. സൂര്യകാന്തി തിയറ്റേഴ്​സിന്റെ ബാനറിൽ അവതരിപ്പിക്കപ്പെട്ട നാടകം ക്രൈസ്തവ സഭകളുടെ ശക്തമായ പ്രതിഷേധത്തിനു കാരണമാവുകയും സർക്കാർ ഡ്രമാറ്റിക് പെർഫോമൻസ് ആക്റ്റ് പ്രകാരം നാടകം നിരോധിക്കുകയും ചെയ്തു. സംഘാടകർ ബോംബെ ഹൈക്കോടതിയെയും പിന്നീട് സുപ്രീം കോടതിയെയും സമീപിച്ചു. ഒടുവിൽ ഇന്ത്യ മുഴുവൻ നിരോധനമായിരുന്നു സുപ്രീം കോടതി വിധി.

## ചലച്ചിത്രാവിഷ്കാരം
ഈ നോവലിൻറെ ചലച്ചിത്രാവിഷ്കാരം 1988 ൽ ഇതേ പേരിൽ തന്നെ പുറത്തിറങ്ങി. അതെ വർഷം തന്നെ പാരീസിൽ ഈ ചലച്ചിത്രം പ്രദർശിപ്പിച്ച ഒരു തീയേറ്റർ കത്തോലിക്കാസഭാവിശ്വാസികളായ ചിലർ ആക്രമിക്കുകയുണ്ടായി.

## അവലംബം

വർഗ്ഗം:കസൻദ്സക്കിസിന്റെ രചനകൾ
ഡയറി ഓഫ് എ വിംപി കിഡ്: ദി അഗ്ലി ട്രൂത്ത്

അമേരിക്കൻ എഴുത്തുകാരനും കാർട്ടൂണിസ്റ്റുമായ ജെഫ് കിന്നെ രചിച്ച നർമ്മപ്രധാനമുള്ള  ഒരു നോവലാണ് **ഡയറി ഓഫ് എ വിംപി കിഡ്: ദി അഗ്ലി ട്രൂത്ത്** (Diary of a Wimpy Kid: The Ugly Truth). പ്രധാന കഥാപാത്രമായ ഗ്രെഗ് ഹെഫ്ലി എന്ന ബാലന്റെ ദൈനംദിനകാര്യങ്ങൾ വിവരിക്കുന്ന ഈ നോവൽ ആഖ്യാനരീതിയിലുള്ളതാണ്. 2010 ൽ ഏറ്റവും വിറ്റഴിക്കപ്പെട്ട ഈ ബാലസാഹിത്യകൃതി ''ഡയറി ഓഫ് എ വിംപി കിഡ്'' പരമ്പരയിലെ അഞ്ചാമത്തെ പുസ്തകമാണിത്.  ഗ്രെഗ് ഹെഫ്ലി എന്ന പ്രധാന കഥാപാത്രത്തിന്റെ ദൈനംദിനക്കുറിപ്പുകളാണ് ആഖ്യാനരൂപത്തിൽ വിവരിക്കുന്നത്. *പ്രസിദ്ധീകരിച്ച ആദ്യ ആഴ്ചയിൽ തന്നെ *548,000 കോപ്പികൾ വിറ്റഴിഞ്ഞിരുന്നു.

ഗ്രെഗ് തന്റെ കൂട്ടുകാരനും അവരുടെ സൗഹൃദബന്ധത്തിനിടയിലുണ്ടായ വഴക്കിനെക്കുറിച്ച് വിവരിച്ചാണ് നോവൽ ആരംഭിക്കുന്നത്. 

## അവലംബം

വർഗ്ഗം:ഡയറി ഓഫ് എ വിംപി കിഡ് (പുസ്തക പരമ്പര)
സരസ്വതി (മാസിക)

കൊല്ലം എസ്.റ്റി. റെഡ്യാർ ആന്റ് സൺസിന്റെ വി.വി. പ്രസ്സിൽ നിന്നും റ്റി.വി.കെ മുതലിയാരുടെ ഉടമസ്ഥതയിൽ 1927 നവംബറിൽ തുടങ്ങിയ മാസികയാണ് **സരസ്വതി**. ഡമ്മി 1/8ൽ 32 പുറങ്ങളുള്ള മാസികയിൽ അവസാനം പരസ്യങ്ങളുമുണ്ടായിരുന്നു. ജീവരക്ഷാമണി വൈദ്യശാല നടത്തിയിരുന്ന ഔഷധവ്യാപാരിയും ഗ്രന്ഥപ്രസാധകനുമായ റ്റി.വി.കെ മുതലിയാർ മരുന്നുകളുടെ വിവരങ്ങളും പരസ്യങ്ങളും ജനങ്ങളിലെത്തിക്കുന്നതിനുമുള്ള സാധ്യതയാണ് സരസ്വതി മാസിക ആരംഭിക്കാനുള്ള പ്രേരണയായിട്ടുള്ളത്. വൈക്കം സത്യാഗ്രഹം സംബന്ധിച്ച സുപ്രധാന രേഖകളെല്ലാം അടങ്ങിയിട്ടുള്ള ഒരു ചരിത്രഗ്രന്ഥം കൂടിയാണ് ഈ മാസിക.

## അവലംബം

വർഗ്ഗം:ആനുകാലികങ്ങൾ
ഡയറി ഓഫ് എ വിംപി കിഡ്

അമേരിക്കൻ എഴുത്തുകാരനും കാർട്ടൂണിസ്റ്റുമായ ജെഫ് കിന്നെ രചിച്ച നർമ്മപ്രധാനമുള്ള ഒരു നോവലാണ് **ഡയറി ഓഫ് എ വിംപി കിഡ് **(Diary of a Wimpy Kid).  ഡയറി ഓഫ് എ വിംപി കിഡ് എന്ന പുസ്തകപരമ്പരയിലെ ആദ്യ പുസ്തകമാണ് ഈ നോവൽ. ഈ പുസ്തകം പ്രധാന കഥാപാത്രമായ  ഗ്രെഗ് ഹെഫ്ലി എന്ന ബാലന്റെ  ദൈനംദിനകാര്യങ്ങൾ വിവരിക്കുന്നതാണ് ഈ നോവൽ. ഗ്രെഗ് ഹെഫ്ലി അവൻ മിഡ്ഡിൽ സ്കൂളിന്റെ പഠനകാലത്തിന്റെ തുടക്കത്തിൽ  സ്കൂൾ ചുറ്റുപാടുകളുമായി യോജിച്ചു പോകുന്നതിനു വേണ്ടിയുള്ള അവന്റെ പോരാട്ടങ്ങളാണ് കഥാതന്തു.

2004 ൽ ഫൺബ്രൈൻ  എന്ന വെബ്സൈറ്റു വഴിയാണ് ഡയറി ഓഫ് എ വിംപി കിഡ് പുറത്തിറങ്ങിയത്, അതിലൂടെ 20 മില്ല്യണോളം തവണ ഈ നോവൽ വായിക്കപ്പെട്ടിട്ടുണ്ട്. 

## കഥാസാരം
വലത്ത്‌|ലഘുചിത്രം|200x200ബിന്ദു|Author and illustrator Jeff Kinney signs copies of "Diary Of A Wimpy Kid" in 2009.

## അവാർഡ്
ഈ പുസ്തകത്തിന് 2012ലെ ബ്ലൂ പീറ്റർ പുസ്തക പുരസ്കാരം നേടിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* 
* Diary of a Wimpy Kid  on FunBrain.com
* Diary of a Wimpy Kid - Channel One News  Interview with Jeff Kinney on Channel One News
* The Wonderful World of Wimpy - Parade magazine An interview with Jeff Kinney in *Parade Magazine*

വർഗ്ഗം:ഡയറി ഓഫ് എ വിംപി കിഡ് (പുസ്തക പരമ്പര)
ലക്ഷ്മി ത്രിപുരസുന്ദരി

ഒരു തമിഴ് എഴുത്തുകാരിയായിരുന്നു **ലക്ഷ്മി** എന്ന തൂലികാനാമത്തിൽ അറിയപ്പെടുന്ന **എസ്. ത്രിപുരസുന്ദരി**. 
## ജീവിതരേഖ
തമിഴ്നാട്ടിലെ ചിദംബരത്തിന് സമീപത്തുള്ള അമ്മപ്പേട്ടൈയിൽ ശ്രീനിവാസന്റെയും പട്ടമ്മാളിന്റെയും മകളായി 1921 മാർച്ച് 21ന് ജനിച്ചു. തിരുച്ചിറപ്പള്ളിയിലുള്ള ഹോളി ക്രോസ് സ്ക്കൂളിൽ പ്രാഥമിക വിദ്യാഭ്യാസം പൂർത്തിയാക്കി. സ്റ്റാൻലി മെഡിക്കൽ കോളേജിൽ എം.ബി.ബി.എസ് പഠനത്തിനായി ചേർന്നു. കോളേജിൽ പഠിക്കുന്ന സമയത്ത് ആനന്ദ വികടനിൽ ചെറുകഥകൾ പ്രസിദ്ധീകരിച്ചിരുന്നു. ലക്ഷ്മി എന്ന തൂലികാനാമത്തിലാണ് ഈ ചെറുകഥകൾ എഴുതിയിരുന്നത്.  "തകുന്ത ദണ്ഡനയാ? (ശരിയായ ശിക്ഷയോ?)" ആയിരുന്നു ആദ്യമായി പ്രസിദ്ധീകരിച്ച ചെറുകഥ. വിവാഹത്തിനുശേഷം 20 വർഷത്തോളം ദക്ഷിണാഫ്രിക്കയിൽ താമസിച്ചു. ഭർത്താവിന്റെ മരണശേഷം ലക്ഷ്മി ഇന്തയിലേക്ക് വന്നു. 1977ൽ വീണ്ടും നോവലുകൾ എഴുതിത്തുടങ്ങി. 1987ൽ അന്തരിച്ചു. ലക്ഷ്മി ത്രിപുരസുന്ദരിയുടെ പല നോവലുകളും പിന്നീട്ചലച്ചിത്രങ്ങളാവുകയുണ്ടായി.
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം (1984)
*തമിഴ് വളർച്ചി കഴകം പുരസ്കാരം
## അവലംബം

## പുറം കണ്ണികൾ
*Lakshmi Profile at Koottanchoru blog

വർഗ്ഗം:തമിഴ് എഴുത്തുകാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1921-ൽ ജനിച്ചവർ
ഉപ്പന്റെ കൂവൽ വരയ്ക്കുന്നു

കവിയായ എസ്. ജോസഫ് രചിച്ച കവിതാസമാഹാരമാണ് **ഉപ്പന്റെ കൂവൽ വരയ്ക്കുന്നു**. 2012 ൽ ഈ കൃതിയിക്ക് കവിതയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു.  
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:കവിതകൾ
പേരമരം

സതീഷ് ബാബു പയ്യന്നൂർ രചിച്ച ചെറുകഥാസമാഹാരമാണ് പേരമരം. 2012ലെ ചെറുകഥയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചു.  
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളചെറുകഥകൾ
ഭാരതദീപം

കൊൽക്കത്തയിൽ രൂപം കൊണ്ട ബ്രഹ്മസമാജത്തിന്റെ പ്രവർത്തനങ്ങൾ കേരളത്തിലേയ്ക്കും പ്രചരിപ്പിക്കുന്നതിന്റെ ഭാഗമായി ആരംഭിച്ച ഒരു മാസികയാണ് **ഭാരതദീപം**.1920 നവംബറിലാണ് കൊല്ലത്തുനിന്ന് ഭാരതദീപം പ്രസിദ്ധീകരണം ആരംഭിച്ചത്. സാധുശിവപ്രസാദായിരുന്നു പത്രാധിപർ. പി. കെ. പത്മനാഭനാശാൻ മാനേജറും. കൊല്ലത്തെ ശ്രീകൃഷ്ണവിലാസം പ്രസ്സിലാണ് മാസിക അച്ചടിച്ചിരുന്നത്. ഡമ്മി 1/8ൽ 38 പുറങ്ങളിലായിരുന്നു ഒരു ലക്കം. മഹാകവി വള്ളത്തോളിന്റെ മംഗളാശംസകയോടെയാണ് ഭാരതദീപം പ്രസിദ്ധീകരണം തുടങ്ങിയത്. ബ്രഹ്മവിദ്യാഭൂഷൺ പി. കെ. പണിക്കർ, സ്വാമി ബ്രഹ്മവ്രതൻ, വിദ്വാൻ വി.കെ. ശ്രീധരനുണ്ണി, ടി.വി. ശ്രീനിവാസശാസ്ത്രി, കെ. രാമൻ മേനോൻ, എ. ആർ. ദാമോദരൻനമ്പ്യാർ ബി.എ. ബി.എൽ, കിളിക്കൊല്ലൂർ സി. കെ. സുകുമാരൻ, പി. കെ. രാഘവപ്പണിക്കർ, കെ. അയ്യപ്പൻ, മന്നത്തുപത്മനാഭൻ, മൂലൂർ പത്മനാഭപ്പണിക്കർ, ഡോക്ടർ. എ. ഗോപാലൻ, ആയാംകുടി പി. ആർ. ശങ്കരപ്പിള്ളി തുടങ്ങിയവരായിരുന്നു മാസികയിലെ പ്രധാന എഴുത്തുകാർ. 

## അവലംബം

വർഗ്ഗം:ആനുകാലികങ്ങൾ
ദി ഹങ്ഗ്രി ടൈഡ്

സുന്ദർബനിലെ കണ്ടൽ വനങ്ങളേയും  ചതുപ്പുനിലങ്ങളേയും നീർച്ചാലുകളേയും   പശ്ചാത്തലമാക്കി  അമിതാവ് ഘോഷ് രചിച്ച ഇംഗ്ലീഷു നോവലാണ് ദി ഹങ്ഗ്രി ടൈഡ്  . 2004-ലാണ്  ഈ പുസ്തകം പ്രസിദ്ധീകരിക്കപ്പെട്ടത്. 2005-ലെ ക്രോസ് വേഡ് ബുക് പ്രൈസ് ലഭിച്ചു. 
.
  

## നോവലിനെപ്പറ്റി
നിത്യേനയെന്നോണമുള്ള വേലിയേറ്റങ്ങളും വേലിയിറക്കങ്ങളും മനുഷ്യനിർമിതമായ അതിരുകളെ മാറ്റിമറിക്കുന്ന  സുന്ദർബന്നിലെ ചതുപ്പുനിലങ്ങളും നീർച്ചാലുകളും നരഭോജികളായ കടുവകളുടേയും മുതലകളുടേയും വാസസ്ഥാനം കൂടിയാണ്. അമേരിക്കൻ യൂണിവഴ്സിറ്റിയിലെ ഗവേഷകയായ പിയാലി റോയ്  അവിടേക്കെത്തുന്നത് അവിടത്തെ നീർച്ചാലുകളിൽ അതി വിരളമായി കണ്ടു വരുന്ന ഡോൾഫിനുകളെപ്പറ്റി പഠിക്കാനാണ്.  കനായ് ദത്ത് ഡൽഹി ആസ്ഥാനമാക്കിയുള്ള പുരോഗമനചിന്താഗതിയുള്ള  ബിസിനസ്സുകാരനും , ഫകീർ,നിരക്ഷരനായ തദ്ദേശവാസിയുമാണ്. ഈ കഥാപാത്രങ്ങളുടെ അനുഭവങ്ങളിലൂടെ  സുന്ദർബന്നിന്റെ  പ്രകൃതിദത്തമായ വശ്യതയും  ദുരൂഹതയും  കഥാകൃത്ത് വരച്ചു കാട്ടുന്നു. മരിച് ഝാംപി  തുരുത്തിൽ അഭയം തേടിയ അനേകായിരം ബംഗ്ലാദേശി അഭയാർഥികൾ 1979-ലെ  പോലീസ് വെടിവെപ്പിൽ കൊല്ലപ്പെട്ട  സംഭവത്തെക്കുറിച്ച്  നോവലിൽ സൂചനകളുണ്ട്. 
## അവലംബം
കെ.സി. നാരായണൻ

ഒരു മലയാള എഴുത്തുകാരനും സാഹിത്യ നിരൂപകനുമാണ് **കെ.സി. നാരായണൻ**.

## ജീവിതരേഖ
1952ൽ പാലക്കാട് ജില്ലയിലെ ശ്രീകൃഷ്ണപുരത്ത് ജനിച്ചു. പല ദിനപത്രങ്ങളിലും മാസികകളിലും പ്രവർത്തിച്ചിട്ടുണ്ട്. നിലവിൽ ഭാഷാപോഷിണിയുടെ പത്രാധിപരായി പ്രവർത്തിച്ചുവരുന്നു. 
## കൃതികൾ
*മലയാളിയുടെ രാത്രികൾ
*ബലിയപാലിന്റെ പാഠങ്ങൾ
## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം (2003)
*മികച്ച മാധ്യമപ്രവർത്തനത്തിനുള്ള കോമൺവെൽത്ത് ഫെലോഷിപ്പ്
## അവലംബം

വർഗ്ഗം:മലയാളം എഴുത്തുകാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
ദി സ്റ്റോറി ഓഫ് മാൻ‌കൈൻഡ്

ഹെന്റിക് വില്യം വാൻ ലൂൺ രചിച്ച ഗ്രന്ഥമാണ് **മനുഷ്യരാശിയുടെ കഥ** (English: **The Story of Mankind**). 1921ലാണ് ഈ പുസ്തകം ആദ്യമായി പ്രസിദ്ധീകരിച്ചത്. ബാലസാഹിത്യത്തിന് ഈ ഗ്രന്ഥം നൽകിയ സംഭാവനകൾ പരിഗണിച്ച് 1922ൽ ഹെന്റിക് വില്യം വാൻ ലൂണിന് ന്യൂബെറി മെഡൽ ലഭിച്ചു. 
## സംഗ്രഹം
ആദ്യകാലഘട്ടം മുതലുള്ള മനുഷ്യന്റെ ചരിത്രമാണ് ഈ ഗ്രന്ഥത്തിൽ പരാമർശിക്കുന്നത്. ഓരോ കാലങ്ങളിലും ഉണ്ടായിരുന്ന സംസ്കാരങ്ങളെക്കുറിച്ചും എഴുത്തിലും കലയിലും ഉണ്ടായ മാറ്റങ്ങളെക്കുറിച്ചും ഈ ഗ്രന്ഥത്തിൽ പറയുന്നു. ഗ്രന്ഥത്തിൽ ഉപയോഗിച്ചിരിക്കുന്ന ചിത്രങ്ങൾ വരച്ചതും ഹെന്റിക് വില്യം വാൻ ലൂൺ ആണ്. നിരവധി ഭാഷകളിലേക്ക് മനുഷ്യരാശിയുടെ കഥ പരിഭാഷ ചെയ്യപ്പെട്ടിട്ടുണ്ട്. 
## ചലച്ചിത്രം
മനുഷ്യരാശിയുടെ കഥയെ ആധാരമാക്കി 1957ൽ റൊണാൾഡ് കോൾമാനെ നായകനാക്കി The Story of Mankind എന്ന പേരിൽ ഒരു ചലച്ചിത്രം പുറത്തിറങ്ങിയിരുന്നു. 
## അവലംബം
*https://www.wsj.com/articles/SB10001424052702303997604579238151381647412
## പുറം കണ്ണികൾ
* Plain text.
*''The Story of Mankind'', available at Internet Archive. Scanned, illustrated books.
*

വർഗ്ഗം:ബാലസാഹിത്യകൃതികൾ
ജോസഫിന്റെ മണം

കേരള സാഹിത്യ അക്കാദമിയുടെ ഗീതാ ഹിരണ്യൻ എൻഡോവ്മെന്റ് അവാർഡ് നേടിയ ചെറുകഥാ സമാഹാരമാണ് ജോസഫിന്റെ മണം.
## ഉള്ളടക്കം
## പുരസ്കാരങ്ങൾ
* കേരള സാഹിത്യ അക്കാദമിയുടെ ഗീതാ ഹിരണ്യൻ അവാർഡ്
## അവലംബം

## പുറം കണ്ണികൾ
* 

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
മി ബിഫോർ യു

**മി ബിഫോർ യു,** ജോജോ മോയെസ് എഴുതിയ ഒരു പ്രണയ നോവലാണ്. 2012 ജനുവരി 5 ന് യു.കെ.യിലാണ് ഈ നോവൽ ആദ്യമായി പ്രസിദ്ധീകരിക്കപ്പെട്ടത്. ഈ നോവലിന് അനുബന്ധമായി “ആഫ്റ്റർ യു” എന്ന മറ്റൊരു നോവൽ 2015 സെപ്റ്റംബർ 29 ന് പമേല ഡോർമാൻ ബുക്സ് പ്രസിദ്ധീകരിച്ചിരുന്നു. 

## കഥാസന്ദർഭം
26 വയസു പ്രായമുള്ള ലൂയിസ ക്ലാർക്ക് എന്ന യുവതി ജോലിക്കാരായ കുടുംബത്തോടൊപ്പം കഴിയുന്നു. കൂടുതൽ മോഹങ്ങളൊന്നുമില്ലാത്ത വളരെക്കുറച്ച് യോഗ്യതകൾ മാത്രമുള്ള അവർ ഒരു പ്രാദേശിക കോഫി ഷോപ്പിൽ ജോലി ചെയ്തുവരുകയായിരുന്നു. തൻറെ ജോലിയിൽനിന്നു ലഭിക്കുന്ന തുഛമായ വരുമാനത്തിലൂടെ കുടുംബത്തെ സഹായിച്ചുവരവേ പെട്ടെന്നൊരു ദിവസം അവൾക്ക് ജോലി നഷ്ടമായി. ഒരു തൊഴിൽ സഹായകേന്ദ്രത്തിലൂടെ പുതിയ ജോലിയ്ക്ക് പലതവണ ശ്രമിച്ചതിനുശേഷം അവർക്ക് അത്യപൂർവ്വമായ ഒരു ജോലി ചെയ്യാനുള്ള അവസരം കൈവന്നു. രണ്ടുവർഷങ്ങൾക്കു മുമ്പ് ഒരു ബൈക്ക് അപകടത്തിൽപ്പെട്ട് ശരീരം പൂർണ്ണമായി തളർന്നു പോയ വിൽ ടെയ്നർ എന്ന സുമുഖനും ധനാഢ്യനും ഒരിക്കൽ സാഹസികതകൾ ഇഷ്ടപ്പെടുകയും ചെയ്തിരുന്നയാളെ പരിചരിക്കലായിരുന്നു അവരെ ഏൽപ്പിക്കപ്പെട്ട ജോലി. അവരുടെ ജോലിയിലെ മുൻപരിചയമില്ലായ്മ വകവയ്ക്കാതെ വിൽ ടെയിനറുടെ മാതാവ് കാമില്ല അവരെ ഈ ജോലിയ്ക്കു നിയമിക്കുകയായിരുന്നു. അയാളുടെ ആത്മബലത്തെ ഉദ്ദീപിപ്പിക്കുവാൻ ലൂയിസയ്ക്കു സാധിക്കുമെന്ന് അവർ കണക്കുകൂട്ടി. ജോലിയുടെ ഭാഗമായി ആദ്യദിവസം അവർ വില്ലിന്റെ ഔഷധ സംബന്ധിയായ കാര്യങ്ങൾ നോക്കിയിരുന്ന നാതനുമായും വില്ലിൻറെ പിതാവ് സ്റ്റീവൻ എന്നിവരുമായി കണ്ടുമുട്ടി. സൌഹൃദമനസ്ഥിതിയുള്ള ഉയർന്ന പദവിയിലുള്ള വ്യവസായിയായിരുന്ന സ്റ്റീവൻ തന്റെ പത്നി കാമില്ലയുമായി ഒരു സ്വരച്ചേർച്ചയില്ലാത്ത ജീവിതമായിരുന്നു നയിച്ചിരുന്നത്.  

വിൽട്രെയിനറുടെ താൻ നിഷ്ക്രിയനായതിലുള്ള അമർഷവും അയാളുടെ കടുംപിടുത്തവും മറ്റുള്ളവരോടുള്ള നീരസവും കാരണമായി ജോലിയുടെ ആദ്യദിവസങ്ങൾ അവൾക്ക് പിരിമുറുക്കം നിറഞ്ഞതായിരുന്നു. വിൽ ടെയിനറുടെ മുൻകാമുകി അലിഷ്യയും ഉറ്റ സുഹൃത്ത് റൂപർട്ടും തമ്മിൽ വിവാഹതരാകാൻ പോകുന്നവെന്ന വാർത്തയറിഞ്ഞതോടെ കാര്യങ്ങൾ കൂടുതൽ മോശമായ സ്ഥിതിയിലെത്തിച്ചേർന്നു. ലൂയിസയുടെ പരിചരണത്തിൽ വിൽ ക്രമേണ വാചാലനാവുകയും തുറന്ന ചിന്താഗതിക്കാരനാവുകയും ലൂയിസയുമായി തന്റെ അനുഭവങ്ങൾ പങ്കുവയ്ക്കുകയും ചെയ്തു. 

## അവലംബം

വർഗ്ഗം:ഇംഗ്ലീഷ് നോവലുകൾ